pythainlp/thai-wiki-dataset-v4 huggingface dataset:
ชีววิทยาวิวัฒนาการ

ชีววิทยาวิวัฒนาการ  เป็นสาขาย่อยของชีววิทยาที่ศึกษากระบวนการวิวัฒนาการที่ได้สร้างความหลากหลายของสิ่งมีชีวิตบนโลก เริ่มตั้งแต่สิ่งมีชีวิตที่เป็นบรรพบุรุษร่วมเดียวกัน
กระบวนการนี้รวมทั้ง การคัดเลือกโดยธรรมชาติ การสืบเชื้อสายร่วมกัน และการเกิดสปีชีส์
สาขานี้พัฒนามาจากการศึกษาที่นักชีววิทยาชาวอังกฤษ เซอร์ จูเลียน ฮักซ์ลีย์ เรียกว่า modern evolutionary synthesis (ในช่วงคริสต์ศักราช 1930) ซึ่งก็เป็นความรู้จากสาขาอื่น ๆ ทางชีววิทยาที่มีอยู่แล้วแต่ยังไม่ได้นำมารวมกันเป็นต้นว่าพันธุศาสตร์ นิเวศวิทยา systematics และบรรพชีวินวิทยา
งานวิจัยในปัจจุบันได้ขยายรวมสถาปัตยกรรมทางพันธุกรรมในการปรับตัว, วิวัฒนาการเชิงโมเลกุล (molecular evolution), และปรากฏการณ์ทางธรรมชาติต่าง ๆ ที่มีอิทธิพลต่อกระบวนการวิวัฒนาการรวมทั้งการคัดเลือกทางเพศ การเปลี่ยนความถี่ยีนอย่างไม่เจาะจง และชีวภูมิศาสตร์
ส่วนสาขาที่ใหม่กว่าคือ ชีววิทยาพัฒนาการเชิงวิวัฒนาการ (evolutionary developmental biology, evo-devo) จะศึกษาว่าปัจจัยอะไรเป็นตัวควบคุมพัฒนาการของตัวอ่อน และดังนั้นจึงเป็นสาขาวิชาที่สังเคราะห์และรวมชีววิทยาการเจริญ (developmental biology) และสาขาอื่น ๆ ที่สังเคราะห์ความรู้ทางวิวัฒนาการต่าง ๆ
แวร์นิกเกอโรเดอ

แวร์นิกเกอโรเดอ  เป็นเมืองชนบทในรัฐซัคเซิน-อันฮัลท์ ประเทศเยอรมนี ตั้งอยู่ทางตะวันตกเฉียงใต้ของเมืองฮัลเบอร์ชตัทบนแม่น้ำฮ็อลเท็มเมอ เมืองนี้ขึ้นชื่อในด้านอาคารบ้านเรือนสถาปัตยกรรมกอทิกที่งดงาม
เขตตังไวนางซัมบวงกา

เขตตังไวนางซัมบวงกา‎ (ชาบากาโน: "Peninsula de Zamboanga"; เซบัวโน: Lawis sa Zamboanga) หรือ เขตที่ 9 เป็นเขตหนึ่งของประเทศฟิลิปปินส์ ประกอบด้วย 3 จังหวัดและ 2 นคร ได้แก่ อีซาเบลาและซัมบวงกาซิตี ซึ่งเคยเป็นส่วนหนึ่งของจังหวัดบาซีลันและได้รับการแต่งตั้งให้เป็นนครที่มีประชากรอย่างสูงในเวลาต่อมา ชื่อเดิมของเขตนี้คือ "เวสเทิร์นมินดาเนา" ก่อนมีการประกาศเปลี่ยนแปลง คำสั่งชุดที่ 36 ใช้เมื่อวันที่ 19 กันยายน ค.ศ. 2001 ศูนย์กลางของเขตอยู่ที่เมืองปากาดีอัน
ภูมิศาสตร์.
ตั้งอยู่บนคาบสมุทรซัมบวงกาของเกาะมินดาเนา ซึ่งตั้งอยู่ระหว่างอ่าวโมโร (ส่วนหนึ่งของทะเลเซเลบีส) และทะเลซูลู ชายฝั่งของคาบสมุทรประกอบด้วยอ่าวและหมู่เกาะจำนวนมาก คาบสมุทรนี้ติดต่อกับส่วนอื่น ๆ ของมินดาเนา ผ่านทางคอคอดกระที่ตั้งอยู่ระหว่างอ่าวปันกีลและอ่าวปากาเดียน
การแบ่งเขตการปกครอง.
ประกอบด้วย 3 จังหวัด 1 นครอิสระ 4 นครทั่วไป 67 เทศบาล และ 1,904 บารังไกย์
ซัมบวงกาซิตี
สโมสรฟุตบอลเชจูยูไนเต็ด

สโมสรฟุตบอลเชจูยูไนเต็ด (เกาหลี: 제주 유나이티드 FC) เป็นสโมสรฟุตบอลอาชีพ ตั้งอยู่ที่จังหวัดเชจู ประเทศเกาหลีใต้ ในอดีต เคยรู้จักกันในชื่อสโมสรฟุตบอลยูก็องเอเลแฟนส์ หรือ บูช็อนเอสเค
ชนะเลิศ (1): 1989
รองชนะเลิศ (5): 1984, 1994, 2000, 2010, 2017
รองชนะเลิศ (1): 2004
ชนะเลิศ (3): 1994, 1996, 2000
รองชนะเลิศ (2): 1998, 1998
 อันดับที่สาม (1): 1990
 "ณ วันที่ 29 กรกฎาคม ค.ศ. 2017"
ผู้เล่น.
ชุดปัจจุบัน.
<templatestyles src="Template:Football squad player/styles.css" />
ปล่อยยืมตัว.
<templatestyles src="Template:Football squad player/styles.css" />
หลอดเลือดแดงของส่วนป่ององคชาต

หลอดเลือดแดงของส่วนป่ององคชาต  เป็นหลอดเลือดแดงสั้น ๆ ของลำขนาดใหญ่ซึ่งเกิดจากหลอดเลือดแดงหว่างขาในระหว่างพังผืดสองชั้น (ชั้นบนและชั้นล่าง)ของกะบังลมระบบปัสสาวะและเพศ โดยมันผ่านทางด้านใกล้กลาง (Medialward) เจาะผ่านพังผืดชั้นล่างของกะบังลมระบบปัสสาวะและเพศ และแยกออกเป็นแขนงในส่วนป่ององคชาตและในส่วนหลังของคอร์ปัส สปอนจิโอซัม
แพนอเมริกันเกมส์ 2023

กีฬาแพนอเมริกันเกมส์ 2023  ชื่ออย่างเป็นทางการคือ XIX Pan American Games และรู้จักกันทั่วไปในชื่อ ซันติอาโก 2023 เป็นการแข่งขันกีฬาหลายประเภทระดับนานาชาติที่กำลังจะมีขึ้นซึ่งควบคุมโดยองค์การกีฬาแพนอเมริกัน ซึ่งมีกำหนดจะจัดขึ้นที่เมืองซันติอาโก ประเทศชิลี ตั้งแต่วันที่ 20 ตุลาคม ถึง 5 พฤศจิกายน พ.ศ. 2566 เป็นกีฬาแพนอเมริกันเกมส์ครั้งแรกที่จัดขึ้นที่ประเทศชิลี และครั้งที่ 8 ที่จะจัดขึ้นในอเมริกาใต้
การแข่งขันดังกล่าวมีกำหนดจะจัดขึ้นใน 39 สนามทั่วภูมิภาคซันติอาโกเมโทรโปลิแตนและอีกสามภูมิภาคในชิลี แพนอเมริกันเกมส์และพาราแพนอเมริกันเกมส์ 2023 จัดโดยคณะกรรมการจัดการแข่งขันซันติอาโกสำหรับกีฬาแพนอเมริกันเกมส์และพาราแพนอเมริกันเกมส์ 2023
กีฬา.
มีการแข่งขันกีฬาทั้งหมด 39 ชนิดในครั้งนี้
"ตัวเลขในวงเล็บคือจำนวนเหรียญที่จะเข้าแข่งขันในแต่ละประเภทกีฬา/สาขา"
<templatestyles src="Div col/styles.css"/>
ชั่วโมงต้องมนต์

ละคร ชั่วโมงต้องมนต์ เป็นละครโทรทัศน์ไทยแนวดราม่า, แฟนตาซี, โรแมนติก, คอมเมดี้ ซึ่งเป็นเรื่องราวต่อจากละคร หมอเทวดา ผลิตโดย บริษัท ทีวีซีน แอนด์ พิคเจอร์ จำกัด โดยสร้างจากบทประพันธ์ของ ติณณา บทโทรทัศน์โดย ตฤณณา นำแสดงโดย มาสุ จรรยางค์ดีกุล, รณิดา เตชสิทธิ์, ธนิน มนูญศิลป์ กำกับการแสดงโดย กิตติศักดิ์ ชีวาสัจจาสกุล อำนวยการดำเนินงาน ณัฏฐนันท์ ฉวีวงษ์
เขตฮีลากังมินดาเนา

เขตฮีลากังมินดาเนา‎  หรือ เขตที่ 10 เป็นเขตหนึ่งของประเทศฟิลิปปินส์ ประกอบด้วย 5 จังหวัดและ 2 นครที่มีประชากรสูง เขตครอบคลุมพื้นที่ทางตอนเหนือถึงตอนกลางของเกาะมินดาเนาและเกาะของจังหวัดกามิกิน‎ ศูนย์กลางของเขตอยู่ที่เมืองคากายันเดอโอโร สำหรับจังหวัดฮีลากังลาเนา‎นั้น เคยอยู่ในเขตโซกซาร์เจนก่อนที่จะถูกย้ายเข้ามาในเขตนี้ ในเดือนกันยายน ค.ศ. 2001
ภูมิศาสตร์.
เขตมีเนื้อที่ โดยมากกว่าร้อยละ 60 เป็นพื้นที่ป่าไม้ มีอาณาเขตติดทะเล เหมาะแก่การทำอาชีพประมง สำหรับภูมิอากาศ มีฝนตกแทบตลอดทั้งปี และมีอุณหภูมิที่เหมาะสม จึงมีความอุดมสมบูรณ์ในพื้นที่
การแบ่งเขตการปกครอง.
ประกอบด้วย 5 จังหวัด, 2 นครที่มีประชากรอย่างสูง (คากายันเดอโอโรและอีลีกัน), 7 นครทั่วไป, 84 เทศบาล และ 2,022 บารังไกย์
สโมสรฟุตบอลฌิโรนา

สโมสรฟุตบอลฌิโรนา  เป็นสโมสรฟุตบอลอาชีพในประเทศสเปน ตั้งอยู่ที่เมืองฌิโรนา แคว้นกาตาลุญญา ก่อตั้งเมื่อวันที่ 23 กรกฎาคม ค.ศ. 1930 ปัจจุบันลงเล่นในลาลิกา หลังจากที่เลื่อนชั้นจากเซกุนดาดิบิซิออนในฤดูกาล 2021–22 
สโมสรมีสนามเหย้าคือสนามกีฬามุนติลิบี ความจุ 13,500 ที่นั่ง นอกจากนี้ฌิโรนายังมีสโมสรฟุตบอลเยาวชนและฟุตบอลหญิงอีกด้วย
เมื่อวันที่ 23 สิงหาคม 2017 มีการประกาศว่าซิตีฟุตบอลกรุป ซึ่งเป็นบริษัทในเครือของอาบูดาบียูไนเต็ดกรุป ได้ถือกรรมสิทธิ์ในฌิโรนา 44.3% อีก 44.3% ถือโดยฌิโรนาฟุตบอลกรุป นำโดยเปรา กวาร์ดิออลา น้องชายของแป็ป กวาร์ดิออลา ผู้จัดการทีมแมนเชสเตอร์ซิตีที่ซีเอฟจีเป็นเจ้าของ เมื่อวันที่ 29 ตุลาคม 2017 ฌิโรนาบันทึกชัยชนะอันน่าจดจำโดยเอาชนะเรอัลมาดริดซึ่งเป็นแชมป์ยูโรเปียนคัพในฤดูกาลที่ผ่านมา 2–1
 "ณ วันที่ 11 กรกฎาคม ค.ศ. 2024 "
รายชื่อผู้เล่น.
<templatestyles src="Template:Football squad player/styles.css" />
สโมสรฟุตบอลฟูเอนลาบราดา

สโมสรฟุตบอลฟูเอนลาบราดา, S.A.D. เป็นสโมสรฟุตบอลอาชีพ ตั้งอยู่ที่เมืองฟูเอนลาบราดา มาดริด ประเทศสเปน ก่อตั้งในปี ค.ศ. 1975 ปัจจุบันลงเล่นในเซกุนดาดิบิซิออน เบ – กลุ่ม 1 สนามเหย้าคือ "เอสตาดีโอ เฟร์นันโด ตอร์เรส" จุคนได้ 7,500 ที่นั่ง
มะเร็งไส้ใหญ่และไส้ตรงแบบไม่มีติ่งเนื้อเมือกมากทางกรรมพันธุ์

มะเร็งไส้ใหญ่และไส้ตรงแบบไม่มีติ่งเนื้อเมือกมากทางกรรมพันธุ์ (HNPCC) หรือ โรคลินช์  เป็นโรคทางกรรมพันธุ์ที่ถ่ายทอดแบบออโตโซมอลดอมิแนนต์ ซึ่งมีความเกี่ยวข้องกับความเสี่ยงสูงในการเกิดมะเร็งลำไส้ใหญ่, มะเร็งเยื่อบุโพรงมดลูก, รังไข่, กระเพาะ, ลำไส้เล็ก, ตับอ่อน, ท่อปัสสาวะตอนบน, สมอง และ ผิวหนัง โรคนี้มีความเกี่ยวข้องกับความเสี่ยงสูงในการเกิดมะเร็งดังที่กล่าวมา เป็นผลมาจากการกลายพันธุ์ที่ทำให้การซ่อมแซมมิสแมตช์ของดีเอ็นเอเสื่อมคุณภาพลง
เซเด นูมันเซีย

สโมสรกีฬานูมันเซียแห่งโซเรีย, S.A.D. เป็นสโมสรฟุตบอลอาชีพ ตั้งอยู่ที่เมืองโซเรีย แคว้นกัสติยาและเลออน ประเทศสเปน ก่อตั้งเมื่อวันที่ 9 เมษายน ค.ศ. 1945 ปัจจุบันลงเล่นใน"เซกุนดาดิบิซิออนออน" ที่สนามเหย้าโลส ปาคารีโตส นอกจากนี้ยังมีสโมสรวอลเลย์บอล แฮนด์บอล และยิมนาสติก สโมสรเคยขึ้นมาเล่นในลาลิกาสามครั้ง ในปี ค.ศ. 1999, 2004 และ 2008
ตาหวำ

ตาหวำ  เป็นการเลื่อนไปด้านหลังของลูกตาในเบ้าตา เนื่องจากการเปลี่ยนแปลงปริมาตรของลูกตา (กระดูก) โดยสัมพัทธ์กับสิ่งบรรจุ (ลูกตาและไขมันเบ้าตา) หรือการเสียหน้าที่ของกล้ามเนื้อออร์บิทัลลิส (orbitalis) ภาวะตรงข้ามคือ ตาโปน (exophthalmos) หมายถึง การเลื่อนไปด้านหน้าของตา
ตาหวำอาจเป็นความผิดปกติแต่กำเนิด หรือได้รับภายหลังอันเนื่องจากการบาดเจ็บ (เช่นในกระดูกหักทะลักของเบ้าตา) กลุ่มอาการฮอร์เนอร์ (ลักษณะคล้ายตาหวำเนื่องจากหนังตาตก) กลุ่มอาการมาร์แฟน กลุ่มอาการดูเอน กลุ่มอาการโพรงเงียบ (silent sinus syndrome) หรือลูกตาแฟบ
สำมะโนสหรัฐ ค.ศ. 2020

สำมะโนประชากรสหรัฐ ค.ศ. 2020 เป็นการสำมโนครั้งที่ 24 ของการสำมโนประชากรสหรัฐที่ผ่านมา วันที่สำมโนประชากรคือวันที่ 1 เมษายน ค.ศ. 2022
บทนำ.
ตามรัฐบัญญัติสหรัฐกล่าวว่าจะต้องมีการสำมโนประชากรทุกๆ 10 ปี เริ่มต้นครั้งแรกเมื่อปี ค.ศ. 1790 การสำมโนประชากรครั้งล่าสุดเกิดขึ้นเมื่อปี ค.ศ. 2010 ทุกคนจะต้องมีส่วนรวมในการสำมโนประชากรตารกฎหมายในหัวข้อที่ 13 ตามข้อบังคับเซเวนตีทรู-เยียร์ ข้อมูลที่ระบุตัวบุคคลได้จะถูกนำกลับมาใช้ในปี ค.ศ. 2092
สงครามตัวแทน

สงครามตัวแทน  เป็นความขัดแย้งระหว่างรัฐหรือตัวแสดงที่มิใช่รัฐสองฝ่ายซึ่งต่างฝ่ายต่างมิได้ประจัญบานโดยตรงกับอีกฝ่ายหนึ่ง แม้คำนี้ครอบคลุมการเผชิญหน้าด้วยอาวุธต่าง ๆ แต่บทนิยามแกนกลางของ "สงครามตัวแทน" ตั้งอยู่บนอำนาจสองฝ่ายใช้การต่อสู้ภายนอกเพื่อโจมตีผลประโยชน์หรือการถือครองดินแดนของอีกฝ่าย สงครามตัวแทนมักเกี่ยวข้องกับทั้งสองประเทศต่อสู้กับพันธมิตรของคู่แข่ง หรือสนับสนุนพันธมิตรของตนในการต่อสู้กับคู่แข่ง
สงครามตัวแทนพบมากเป็นพิเศษช่วงใกล้สิ้นสุดสงครามโลกครั้งที่สองและช่วงสงครามเย็น และเป็นมุมมองนิยามความขัดแย้งทั่วโลกระหว่างครึ่งหลังของคริสต์ศตวรรษที่ 20 ส่วนมากได้รับการจูงใจจากความกลัวว่าความขัดแย้งโดยตรงระหว่างสหรัฐและสหภาพโซเวียตจะส่งผลให้เกิดการฆ่าล้างบางนิวเคลียร์ ทำให้สงครามตัวแทนเป็นวิธีแสดงออกซึ่งความเป็นปรปักษ์ที่ปลอดภัยกว่า นอกจากนี้ยังมีเหตุผลประชิดกว่าสำหรับการถือกำเนิดของสงครามตัวแทนในเวทีโลก คือระหว่างช่วงปีหลัง ๆ สหภาพโซเวียตพบว่าการติดอาวุธหรือจัดตั้งภาคีปฏิปักษ์ต่อเนโทแทนการเผชิญหน้าโดยตรงมีราคาถูกกว่า นอกจากนี้ การแพร่ขยายของสื่อโทรทัศน์และผลกระทบต่อการรับรู้ของสาธารณะทำให้สาธารชนสหรัฐรู้สึกไวต่อความเบื่อหน่ายสงครามเป็นพิเศษและกังขาการเสี่ยงชีวิตชาวอเมริกันนอกประเทศ เหตุนี้นำสู่การปฏิบัติการติดอาวุธกำลังก่อการกำเริบ เช่น การส่งมอบยุทธภัณฑ์แก่มูจาฮีดีนระหว่างสงครามโซเวียต–อัฟกานิสถาน
สงครามตัวแทนยังสามารถกำเนิดจากความขัดแย้งอิสระที่บานปลายเนื่องจากการแทรกแซงของประเทศภายนอก ตัวอย่างเช่น สงครามกลางเมืองสเปนเป็นสงครามกลางเมืองระหว่างฝ่ายชาตินิยมปฏิวัตินิยมฟาสซิสต์ กับผู้สนับสนุนสาธารณรัฐสเปน เรียก สาธารณรัฐนิยม ทว่า สงครามได้กลายเป็นสงครามตัวแทนเมื่อนาซีเยอรมนีและพันธมิตรเริ่มสนับสนุนฝ่ายชาตินิยม ส่วนสหภาพโซเวียต เม็กซิโกและอาสาสมัครนานาชาติต่าง ๆ สนับสนุนฝ่ายสาธารณรัฐนิยม
สโมสรฟุตบอลการท่าเรือ ในฤดูกาล 2561

ฤดูกาล 2561 เป็นฤดูกาลที่ 22 ของ การท่าเรือ ในลีกสูงสุดของไทย และเป็นฤดูกาลที่ 20 ของทีมใน ไทยลีก.
นี่คือการเปลี่ยนชื่อของสโมสรฟุตบอลการท่าเรือ.
การแข่งขันอย่างไม่เป็นทางการ.
ลีโอ ปรี-ซีซัน คัพ 2018.
      ชนะ
      เสมอ
      แพ้
กระชับมิตร.
      ชนะ
      เสมอ
      แพ้
ไทยเอฟเอคัพ.
      ชนะ
      เสมอ
      แพ้
ไทยลีกคัพ.
      ชนะ
      เสมอ
      แพ้
 "ณ วันที่ 7 ตุลาคม พ.ศ. 2561"
 "ณ วันที่ 7 ตุลาคม พ.ศ. 2561"
การซื้อ-ขายนักเตะ.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561
กอสต์ยาอิซบูดูเชโว

กอสต์ยาอิซบูดูเชโว ("Gostya iz budushchevo") เป็นมินิซีรีส์โทรทัศน์แนวไซไฟสำหรับเด็กจากสหภาพโซเวียต ผลิตโดยกอร์กีฟิล์มสตูดิโอ ออกอากาศครั้งแรกในปี 1985 โดยได้เค้าโครงจากนวนิยายเรื่อง "ซโตเลตโตมูวเปริออด" ("Sto let tomu vperod") ของ Kir Bulychov
มินิซีรีส์นำแสดงโดย Natalya Guseva ซึ่งรับบทเป็น Alisa Selezneva เด็กสาวจากโลกอนาคต ซึ่งได้เดินทางท่องเที่ยวโลกปัจจุบัน และ Aleksei Fomkin รับบทเป็น Kolya Gerasimov เด็กหนุ่มที่ใช้ชีวิตในปี 1984 และเดินทางท่องเที่ยวโลกอนาคตปี 2084 "กอสต์ยาอิซบูดูเชโว" ถือเป็นมินิซีรีส์ที่ประสบความสำเร็จอย่างยิ่งใหญ่ในสหภาพโซเวียต และมีการออกอากาศซ้ำในปัจจุบัน
ประเทศที่มีการออกอากาศ.
นอกจากสหภาพโซเวียตแล้ว "กอสต์ยาอิซบูดูเชโว" ยังออกอากาศในต่างประเทศดังนี้
วิกตอเรียส์ซีเคร็ตแฟชั่นโชว์ 2014

วิกตอเรียส์ซีเคร็ตแฟชั่นโชว์ 2014 (อังกฤษ: Victoria's Secret Fashion Show 2014) เป็นการแสดงวิกตอเรียส์ซีเคร็ตแฟชั่นโชว์ประจำปีที่ได้รับการสนับสนุนจากวิกตอเรียส์ซีเคร็ต แบรนด์ชุดชั้นในและชุดนอน วิกตอเรียส์ซีเคร็ตใช้เพื่อเป็นการโปรโมตและทำการตลาดสินค้า โดยการแสดงมีนางแบบชั้นนำของโลก เช่น นางฟ้าวิกตอเรียส์ซีเคร็ต เช่น อาดรียานา ลีมา, อาเลซังดรา อังบรอซียู, คาร์ลี คลอสส์, ลินด์ซีย์ เอลลิงสัน, กันดิส สวาเนปุล, เดาท์เซน โครส์, ลิลี ออลดริดจ์, และเบฮาตี ปรินส์ลัว
วิกตอเรียส์ซีเคร็ตแฟชั่นโชว์ ค.ศ. 2014 จัดแสดงขึ้นที่ลอนดอน สหราชอาณาจักร ร่วมการแสดงดนตรีโดยเอ็ด ชีแรน, อารีอานา กรานเด, โฮซิเออร์, และเทย์เลอร์ สวิฟต์
สะพานหก

"บทความนี้หมายถึงสะพานหกในพื้นที่แขวงพระบรมมหาราชวังและแขวงวังบูรพาภิรมย์ เขตพระนคร กรุงเทพมหานคร ในความหมายอื่น ดูที่: สะพานยก"
สะพานหก เป็นสะพานที่สร้างข้ามคลองคูเมืองเดิม ตั้งอยู่ในแขวงพระบรมมหาราชวังและแขวงบูรพาภิรมย์ เขตพระนคร กรุงเทพมหานคร ชื่อสะพานเรียกตามลักษณะซึ่งนำแบบมาจากสะพานในประเทศเนเธอร์แลนด์ สร้างในรัชสมัยพระบาทสมเด็จพระจอมเกล้าเจ้าอยู่หัวต่อเนื่องถึงรัชสมัยพระบาทสมเด็จพระจุลจอมเกล้าเจ้าอยู่หัว มีลักษณะพิเศษคือสามารถยกหรือหกให้เรือผ่านได้ โดยมีสะพานลักษณะเช่นนี้ในพื้นที่กรุงเทพมหานคร ในช่วงต้นกรุงรัตนโกสินทร์มากด้วยกันถึง 8 แห่ง ทั้งในฝั่งพระนครและฝั่งธนบุรี คือ 
แต่ได้ทรุดโทรมไปตามกาลเวลา 
สะพานหกที่เชื่อมระหว่างถนนอัษฎางค์กับถนนราชินีมีสถานที่สำคัญใกล้เคียง คือ สวนสราญรมย์, อนุสาวรีย์หมูและสะพานปีกุน, วัดราชบพิธสถิตมหาสีมาราม, วัดราชประดิษฐสถิตมหาสีมาราม, สะพานมอญ, สะพานช้างโรงสี, กระทรวงมหาดไทย และกระทรวงกลาโหม
สะพานหกเดิมเป็นสะพานไม้และได้ทรุดโทรมไปตามกาลเวลา ต่อมาในช่วงฉลองกรุงรัตนโกสินทร์ครบ 200 ปี ใน พ.ศ. 2525 ทางรัฐบาลได้ดำเนินการสร้างสะพานหกใกล้วัดราชบพิธสถิตมหาสีมารามขึ้นมาใหม่ โดยปรับจากโครงสร้างไม้ปลายตุ้มเหล็กมาเป็นสะพานคอนกรีตสำหรับเดินข้าม แต่ให้คงลักษณะเหมือนอย่างโบราณเพื่อเป็นอนุสรณ์ของกรุงรัตนโกสินทร์ ในขณะที่กรมศิลปากรขึ้นทะเบียนสะพานหกหลังกระทรวงกลาโหมเป็นโบราณสถานเมื่อ พ.ศ. 2540
สะพานช้างโรงสี

สะพานช้างโรงสี เป็นสะพานและทางแยกแห่งหนึ่งในกรุงเทพมหานคร มีลักษณะเป็นสี่แยก เป็นจุดเริ่มต้นของถนนบำรุงเมือง ตั้งอยู่ในพื้นที่แขวงพระบรมมหาราชวัง เขตพระนคร
สะพานช้างโรงสี เป็นสะพานที่สร้างข้ามคลองคูเมืองเดิม เชื่อมระหว่างถนนราชินี บริเวณหลังกระทรวงกลาโหม กับถนนอัษฎางค์ ด้านหน้ากระทรวงมหาดไทย ในยุครัตนโกสินทร์ตอนต้น สะพานช้างโรงสีเป็นสะพานที่สร้างสำหรับกองทัพช้างศึกที่กลับมาจากการทำศึกสงครามเดินข้ามเพื่อเข้าเขตราชธานี ซึ่งเดิมมีสะพานที่สร้างสำหรับช้างเดินข้ามมีทั้งสิ้น 3 สะพาน คือ สะพานช้างวังหน้า ซึ่งปัจจุบันคือ บริเวณเชิงลาดสะพานพระปิ่นเกล้า, สะพานข้ามคลองคูเมืองเดิมบริเวณปากคลองตลาด ซึ่งปัจจุบัน คือ สะพานเจริญรัช 31 และสะพานช้างโรงสีแห่งนี้ ซึ่งในอดีตตั้งอยู่ใกล้กับโรงสีข้าวของฉางหลวงแห่งพระนคร ผู้คนในสมัยนั้นจึงเรียกกันติดปากว่า "สะพานช้างโรงสี" และได้เป็นสะพานเพียงแห่งเดียวที่ยังคงใช้ชื่อเดิมอยู่
จนเมื่อสมเด็จกรมพระยาดำรงราชานุภาพ ทรงดำรงตำแหน่งเสนาบดีกระทรวงมหาดไทย ได้ทรงบูรณะจากเดิมที่เป็นสะพานไม้แผ่นหนาวางพาดเปลี่ยนเป็นสะพานคอนกรีตเสริมเหล็ก ราวสะพานทำเป็นลูกแก้วปูนหล่อ ช่วงปลายสะพานทั้งสี่มุมเป็นประติมากรรมปูนปั้นรูปหัวสุนัข มีจารึกคำว่า ศก ๑๒๙ อันหมายถึง ปีจอ และรัตนโกสินทร์ศก 129 (พ.ศ. 2453) ซึ่งเป็นทั้งปีนักษัตรประสูติของพระองค์และตรงกับปีที่บูรณะซ่อมแซมสะพานอีกด้วย
ไม่ไกลจากสะพานช้างโรงสีเป็นที่ตั้งของวังสราญรมย์, สะพานปีกุนกับอนุสาวรีย์หมู, สะพานหก, วัดราชบพิธสถิตมหาสีมาราม, วัดราชประดิษฐสถิตมหาสีมาราม และแพร่งภูธร
ภาวะมีไตรเมทิลามีนในปัสสาวะ

ภาวะมีไตรเมทิลามีนในปัสสาวะ  หรือ โรคกลิ่นตัวเหม็น  เป็นโรคของเมตาบอลิซึมชนิดหนึ่งซึ่งพบน้อย เกิดจากความผิดปกติของการสร้างหรือการทำงานของเอนไซม์ flavin-containing monooxygenase 3 ("FMO3") ซึ่งทำให้ร่างกายไม่สามารถเปลี่ยนไตรเมทิลามีน (TMA) ให้กลายเป็นไตรเมทิลามินออกไซด์ (TMAO) ผ่านกระบวนการปกติคือ "N"-oxidation ได้ ทำให้ไตรเมทิลามีนสะสมในร่างกายและถูกขับออกมาทางเหงื่อ ปัสสาวะ และลมหายใจ ทำให้มีกลิ่นของสารนี้ออกมา ซึ่งเป็นกลิ่นเหม็นคล้ายกลิ่นปลาหรือกลิ่นตัว
เขตดาเบา

เขตดาเบา หรือชื่อเดิม เซาเทิร์นมินดาเนา  หรือ เขตที่ 11 เป็นเขตหนึ่งของประเทศฟิลิปปินส์ ตั้งอยู่ทางภาคตะวันออกเฉียงใต้ของเกาะมินดาเนา ประกอบไปด้วย 5 จังหวัด ล้อมรอบด้วยอ่าวดาเบา เมืองศูนย์กลางของเขตนี้คือดาเบา สภาพภูมิอากาศ มีฝนตกตลอดทั้งปี และตั้งอยู่ในแนวพายุไต้ฝุ่น
การแบ่งเขตการปกครอง.
แบ่งเป็น 5 จังหวัด, 1 นครที่มีประชากรสูง, 5 นครทั่วไป, 43 เทศบาล และ 1,162 บารังไกย์
ประชากรศาสตร์.
เขตดาเบาเป็นเขตที่มีประชากรมากที่สุดของเกาะมินดาเนา และเป็นเขตที่มีประชากรมากเป็นอันดับที่ 7 ของประเทศ โดยในปี ค.ศ. 2015 มีประชากร 4,893,318 คน โดยศูนย์กลางของเขต เมืองดาเบา ยังเป็นเมืองที่ใหญ่ที่สุดของเกาะมินดาเนาอีกด้วย เมืองดาเบามีพื้นที่ 2,444 ตารางกิโลเมตร เป็นเมืองที่มีพื้นที่มากที่สุดของประเทศ และมีประชากร 1,632,991 คนในปี ค.ศ. 2015 เป็นเมืองที่มีประชากรอันดับที่ 4 ของประเทศ และมากที่สุดในเขตวิซายัส-มินดาเนา ส่วนเขตมหานครดาเบา เป็นเขตมหานครที่มีประชากรมากที่สุดของเกาะ และมากเป็นอันดับที่ 3 ของประเทศ มีประชากร 2,274,913 คน
ประชากรส่วนใหญ่นับถือศาสนาคริสต์ นิกายโรมันคาทอลิก นอกจากนี้ยังนับถือศาสนาอิสลาม ศาสนาพุทธ และชินโต
เซาท์อเมริกันเกมส์

กีฬาองค์การกีฬาอเมริกาใต้ หรือ เซาท์อเมริกันเกมส์ , เดิมชื่อ กีฬาไม้กางเขนตอนใต้ หรือ เซาท์เทิร์นครอสเกมส์  เป็นการแข่งขันกีฬาหลายชนิดในภูมิภาคทวีปอเมริกาใต้ ซึ่งตามปกติจะมีการจัดแข่งขันทุกสี่ปี โดยองค์การกีฬาอเมริกาใต้ ((ODESUR)
เอ็สเซ ไฟรบวร์ค

สโมสรกีฬาไฟรบวร์ค สมาคมจดทะเบียน  หรือ เอ็สเซ ไฟรบวร์ค  เป็นสโมสรฟุตบอลอาชีพเยอรมัน ตั้งอยู่ที่ไฟรบวร์คอิมไบรส์เกา รัฐบาเดิน-เวือร์ทเทิมแบร์ค ปัจจุบันลงเล่นในบุนเดิสลีกา หลังจากที่เลื่อนชั้นจากการคว้าแชมป์ซไวเทอบุนเดิสลีกาในปี ค.ศ. 2016 ไฟรบวร์คเป็นสโมสรที่เลื่อนชั้นและตกชั้นอยู่บ่อย ๆ จนเกิด จนเกิดเป็นเพลงที่ร้องว่า "เราตกชั้น เราเลื่อนชั้น เราได้ไปยูฟ่าคัพ!" ในช่วงคริสตทศวรรษ 1990
ตั้งแต่ปี ค.ศ. 1954 สโมสรใช้สนามแข่งขันชื่อว่าชวาทซ์วัลท์-ชตาดีอ็อน สโมสรเคยมีผู้จัดการที่คุมทีมยาวนานที่สุดในประวัติศาสตร์ฟุตบอลเยอรมัน คือ Volker Finke ซึ่งคุมทีมช่วงปี ค.ศ. 1991-2007 ส่วนผู้ทำประตูสูงสุดตลอดกาลของสโมสร คือ โยอาคิม เลิฟ ทำประตูได้ 81 ประตูใน 252 เกม ซึ่งปัจจุบันเขาเป็นผู้จัดการทีมชาติเยอรมนี
สนามแข่งขัน.
ไฟรบวร์คใช้สนามแข่งขันชื่อว่าชวาทซ์วัลท์-ชตาดีอ็อนหรือไดรซัมชตาดีอ็อนซึ่งตั้งชื่อตาแม่น้ำไดรซัมซึ่งไหลผ่านเมืองไฟรบวร์ค สนามแข่งขันมักรู้จักกันในชื่อ มาเกอโซลาร์ชตาดีอ็อน ตามชื่อผู้สนับสนุนสโมสร สนามมีความจุ 24,000 ที่นั่ง สร้างในปี ค.ศ. 1953 และในอีก 40 ปี ผู้จัดการทีม Volker Finke มีความคิดที่จะดัดแปลงให้เป็นสนามแห่งแรกที่ใช้พลังแสงอาทิตย์ โดยมีแผงเซลล์สุริยะบนอัฒจันทร์หลัก ด้านทิศเหนือและใต้ แผงผลิตพลังงานไฟฟ้าได้ 250,000 กิโลวัตต์ต่อปี
 "ณ วันที่ 3 สิงหาคม ค.ศ. 2017 "
เกียรติประวัติ.
รุ่นอายุไม่เกิน 21 ปี – ระหว่างประเทศ.
‡ ผลงานของทีมสำรอง
ผู้เล่นชุดปัจจุบัน.
<templatestyles src="Template:Football squad player/styles.css" />
ผลงานแบ่งตามฤดูกาล.
ผลงานแบ่งตามฤดูกาลของสโมสร
แอร์สเทอร์ เอ็ฟเอ็สเฟา ไมนทซ์ 05

1. Fußball- und Sportverein Mainz 05 e. V. หรือเรียกสั้น ๆ ว่า แอร์สเทอร์ เอ็ฟเอ็สเฟา ไมนทซ์ 05, ไมนทซ์ 05 หรือ ไมนทซ์ เป็นสโมสรฟุตบอลอาชีพเยอรมัน ก่อตั้งในปี ค.ศ. 1905 ตั้งอยู่ที่เมืองไมนทซ์ รัฐไรน์ลันท์-ฟัลทซ์ ปัจจุบันลงเล่นในบุนเดิสลีกา ลีกระดับสูงสุดของประเทศ เป็นปีที่แปดติดต่อกัน นับตั้งแต่ฤดูกาล 2009–10 สโมสรคู่ปรับท้องถิ่นที่สำคัญ ได้แก่ ไอน์ทรัคท์ฟรังค์ฟูร์ทและไคเซอร์สเลาเทิร์น นอกจากนี้สโมสรฟุตบอลแล้ว ไมนทซ์ยังมีสโมสรแฮนด์บอลและเทเบิลเทนนิส
ผลงานแบ่งตามฤดูกาล.
ผลงานแบ่งตามฤดูกาลของสโมสร
สนามแข่งขัน.
ไมนทซ์ลงเล่นเกมเหย้าของพวกเขาที่โอเพิลอาเรนา เปิดใช้งานในปี ค.ศ. 2011 ความจุ 34,034 ที่นั่ง โดยการแข่งขันแรกที่จัดขึ้นที่สนามแห่งนี้ คือ ลีกาโททัล! คัพ 2011 ซึ่งจัดขึ้นระหว่างวันที่ 19-20 กรกฎาคม ค.ศ. 2011 สโมสรที่เข้าร่วมแข่งขันได้แก่ บาเยิร์นมิวนิก, โบรุสซีอาดอร์ทมุนท์ และฮัมบูร์เกอร์เอสเฟา
ก่อนหน้านี้ "Die Nullfünfer" เคยลงเล่นที่ Bruchwegstadion ซึ่งสร้างในปี ค.ศ. 1928 และมีการปรับปรุงหลายครั้ง มีความจุ 20,300 ที่นั่ง ผู้ชมในบ้านโดยเฉลี่ยในฤดูกาล 2015–16 อยู่ที่ 30,324 คน
ภาพมุมกว้างของโอเพิลอาเรนา
เกียรติประวัติ.
หมายเหตุ: + ผลงานของทีมสำรอง
 "ณ วันที่ 5 กันยายน 2022"
ผู้เล่นชุดปัจจุบัน.
<templatestyles src="Template:Football squad player/styles.css" />
เซาท์เทิร์นครอสเกมส์ 1978

เซาท์อเมริกันเกมส์ 1978 เดิมคือ เซาท์เทิร์นครอสเกมส์ 1978  เป็นการแข่งขันกีฬาเซาท์เทิร์นครอสเกมส์ครั้งแรก จัดขึ้นที่กรุงลาปาซ, ประเทศโบลิเวีย ในวันที่ 3 - 12 พฤศจิกายน ค.ศ. 1978
ประเทศที่เข้าร่วนการแข่งขัน.
<templatestyles src="Col-begin/styles.css"/>
ซากุราดะ รีเซ็ต ภารกิจฆ่าเวลา

ซากุราดะ รีเซ็ต ภารกิจฆ่าเวลา  เป็นนวนิยายชุดแบบไลต์โนเวลของญี่ปุ่น เขียนโดย Yutaka Kōno และวาดภาพประกอบโดย You Shiina ไลต์โนเวลตีพิมพ์โดยสำนักพิมพ์คะโดะกะวะโชะเท็ง ในช่วงปี 2009 ถึงปี 2012 ส่วนฉบับดัดแปลงเป็นมังงะ ได้ถูกตีพิมพ์ลงนิตยสาร "Monthly Shōnen Ace" ในปี 2010 ส่วนอนิเมะโทรทัศน์ผลิตโดย David Production โดยมีทั้งหมด 24 ตอน ออกอากาศครั้งแรกในญี่ปุ่นตั้งแต่วันที่ 5 เมษายน 2017 ถึงวันที่ 13 กันยายน 2017 โดยอนิเมะโทรทัศน์ Sentai Filmworks ได้รับลิขสิทธิ์ในอเมริกาเหนือ และภาพยนตร์ฉบับคนแสดงทั้งสองภาคเข้าฉายระหว่างวันที่ 25 มีนาคม 2017 และวันที่ 13 พฤษภาคม 2017
ส่วนในประเทศไทยสำนักพิมพ์เอ็นเธอร์บุ๊คส์ เป็นผู้ได้รับลิขสิทธิ์ในการตีพิมพ์ไลต์โนเวลในฉบับภาษาไทย ส่วนอนิเมะโทรทัศน์เดกซ์ เป็นผู้ถือลิขสิทธิ์
เนื้อเรื่องย่อ.
เนื้อเรื่องของ "ซากุราดะ รีเซ็ต" จะเล่าเกี่ยวกับเมืองสมมุติชื่อ ซากุราดะ ซึ่งเป็นเมืองเล็ก ๆ อันห่างไกลที่ประชากรกว่าครึ่งเมืองมีพลังพิเศษ แต่เป็นพลังเล็ก ๆ น้อย ๆ ซึ่งหากออกไปจากเมืองก็จะลืมเลือนว่าพลังของตนคืออะไร
ฮารุกิ มิโซระ สาวชั้นมัธยมศึกษาตอนต้นเป็นหนึ่งในประชากรกว่าครึ่งของเมืองที่มีพลังพิเศษ โดยพลังของเธอนั่นเป็นพลังที่สามารถ "ย้อนกลับ" ให้โลกย้อนเวลาได้แต่ไม่สามารถจดจำสิ่งที่เกิดขึ้นไปแล้ว เธอได้ไปร่วมมือกับอะไซ เคย์ หนุ่มชั้นมัธยมศึกษาตอนต้นอีกคนที่มีความสามารถ "จดจำ" เรื่องราวทุกอย่างได้ แม้แต่โลกที่ถูกมิโซระย้อนกลับไป ทั้งสองต่างใช้พลังที่มีอยู่เพื่อแก้ปัญหาและปริศนาต่าง ๆ ที่เกิดขึ้นในเมืองซากุราดะแห่งนี้
เซาเทิร์นครอสเกมส์ 1982

เซาท์อเมริกันเกมส์ 1982 เดิมคือ เซาเทิร์นครอสเกมส์ 1982  เป็นการแข่งขันกีฬาเซาเทิร์นครอสเกมส์ จัดขึ้นที่โรซารีโอ, ประเทศอาร์เจนตินา ในวันที่ 26 พฤศจิกายน - 5 ธันวาคม ค.ศ. 1982
ประเทศที่เข้าร่วนการแข่งขัน.
<templatestyles src="Col-begin/styles.css"/>
เซาท์อเมริกันเกมส์ 1986

เซาท์อเมริกันเกมส์ 1986  เป็นการแข่งขันกีฬาเซาท์อเมริกันเกมส์ จัดขึ้นที่กรุงซานเตียโก, ประเทศชิลี ในวันที่ 28 พฤศจิกายน - 8 ธันวาคม ค.ศ. 1986
ประเทศที่เข้าร่วนการแข่งขัน.
<templatestyles src="Col-begin/styles.css"/>
การรักษาด้วยการให้สารน้ำทางปาก

การรักษาด้วยการให้สารน้ำทางปาก  เป็นการรักษาด้วยการชดเชยสารน้ำวิธีหนึ่ง ใช้เพื่อรักษาหรือป้องกันการขาดน้ำ โดยเฉพาะการขาดน้ำที่เกิดจากภาวะท้องร่วง ทำโดยให้ผู้ป่วยดื่มน้ำที่ผสมเกลือและน้ำตาลเล็กน้อย อาจให้ด้วยการกินตามปกติหรือให้ผ่านสายให้อาหารชนิดใส่ผ่านจมูกก็ได้ โดยปกติจะแนะนำให้เสริมสังกะสีร่วมด้วยในการรักษา การรักษาด้วยวิธีนี้สามารถลดอัตราการเสียชีวิตจากท้องร่วงลงได้ถึง 93%
ผลข้างเคียงที่อาจพบได้ ได้แก่ อาเจียน โซเดียมในเลือดสูง หรือโปแตสเซียมในเลือดสูง หากผู้ป่วยกินสารละลายแล้วอาเจียนแนะนำให้พักก่อน 10 นาที แล้วค่อยๆ กินใหม่ สูตรของสารละลายที่แนะนำจะประกอบด้วย โซเดียมคลอไรด์ โซเดียมซิเตรต โปแตสเซียมคลอไรด์ และกลูโคส หากไม่มีอาจใช้ซูโครสแทนกลูโคส และใช้โซเดียมไบคาร์บอเนตแทนโซเดียมซิเตรตได้ กลูโคสจะช่วยให้เซลล์ในลำไส้ดูดซึมน้ำและโซเดียมได้ดีขึ้น นอกจากสูตรนี้แล้วยังมีสูตรดัดแปลงอื่นๆ เช่นสูตรที่สามารถทำได้เองที่บ้าน อย่างไรก็ตามสูตรที่ทำได้เองเหล่านี้ยังไม่มีผลการศึกษาวิจัยที่ยืนยันผลการรักษา
การรักษาด้วยการให้สารน้ำทางปากเช่นนี้ถูกพัฒนาขึ้นเมื่อช่วงปี 1940s และเริ่มเป็นที่แพร่หลายเมื่อช่วงปี 1970s สูตรยาของสารน้ำนี้ได้รับการบรรจุไว้ในรายการยามาตรฐานขององค์การอนามัยโลก ซึ่งเป็นกลุ่มของยาที่ปลอดภัยและได้ผลดีและมีความจำเป็นต่อระบบบริการสุขภาพ ราคาขายส่งของผงละลายน้ำเกลือแร่ที่ขายอยู่ในกลุ่มประเทศพัฒนาแล้วอยู่ที่ประมาณซองละ 0.03-0.20 ดอลลาร์สหรัฐ ในปี ค.ศ. 2015 มีการใช้การรักษาด้วยการให้สารน้ำทางปากกับผู้ป่วยเด็กที่มีอาการท้องร่วงอยู่ที่ 41% ทั่วโลก การใช้การรักษาด้วยวิธีนี้มีส่วนสำคัญในการลดอัตราการเสียชีวิตของเด็กอายุน้อยกว่า 5 ปี
เวลเวทีน ดรีม

แพทริก คลาร์ก จูเนียร์ (Patrick Clark Jr.) เกิด 19 ค.ศ. 1995(1995--) นักมวยปล้ำอาชีพชาวอเมริกันที่สังกัดWWEภายใต้ชื่อ เวลเวทีน ดรีม (Velveteen Dream)
แบล็ก มิร์เรอร์

แบล็ก มิร์เรอร์ ("กระจกสีดำ") เป็นภาพยนตร์ชุดรวมเรื่อง (anthology series) ทางโทรทัศน์แนวบันเทิงคดีวิทยาศาสตร์จากสหราชอาณาจักร สร้างสรรค์โดยชาร์ลี บรุกเกอร์ โดยมีบรุกเกอร์เองร่วมกับแอนนาเบล โจนส์ รับหน้าที่เป็นเจ้าของรายการนี้ ภาพยนตร์ชุดนี้สำรวจสังคมสมัยใหม่ในแง่มุมที่เกี่ยวกับผลกระทบที่ไม่คาดฝันของเทคโนโลยีใหม่ ๆ แต่ละตอนเป็นเอกเทศต่อกัน มักดำเนินเรื่องในอนาคตอันใกล้หรือโลกปัจจุบันแบบสมมุติด้วยอารมณ์มืดหม่นหรือเสียดสี แต่บางตอนก็ให้อารมณ์งานแนวทดลอง และบางตอนก็ให้อารมณ์เบาสมอง
สองฤดูกาลแรกออกฉายทางสถานีโทรทัศน์แชนแนลโฟร์ของสหราชอาณาจักรเมื่อเดือนธันวาคม พ.ศ. 2554 และเดือนกุมภาพันธ์ พ.ศ. 2556 ตามลำดับ หลังจากนั้นเน็ตฟลิกซ์จึงดำเนินรายการนี้ต่อและได้ผลิตฤดูกาลที่ 3 และ 4 รวม 12 ตอน ออกฉายทางเน็ตฟลิกซ์เมื่อเดือนตุลาคม พ.ศ. 2559 และเดือนธันวาคม พ.ศ. 2560 ตามลำดับ
"แบล็ก มิร์เรอร์" ได้รับแรงบันดาลใจจากรายการรวมเรื่องสมัยเก่าอย่าง "เดอะทไวไลต์โซน" ซึ่งสามารถกล่าวถึงหัวข้อร่วมสมัยที่เป็นที่ถกเถียงกันในสังคมได้โดยไม่ต้องกังวลกับการเซนเซอร์ บรุกเกอร์พัฒนารายการนี้ขึ้นมาเพื่อขับเน้นหัวข้อที่เกี่ยวพันกับการที่มนุษย์จำเป็นต้องพึ่งพิงเทคโนโลยีมากขึ้นเรื่อยๆ จึงทำให้เกิดเป็นเรื่องเล่าในลักษณะ "นี่คือชีวิตที่เราเป็นอยู่ตอนนี้ -- และนี่จะเป็นชีวิตที่เราจะเป็นในอีกสิบนาทีข้างหน้า ถ้าเราประมาท"
ภาพยนตร์ชุดเรื่องนี้ได้รับคำวิจารณ์ในทางบวกและได้รับความสนใจจากนานาชาติอย่างมาก โดยเฉพาะในสหรัฐอเมริกาหลังจากได้ออกฉายผ่านเน็ตฟลิกซ์ ใน พ.ศ. 2560 ตอนหนึ่งในฤดูกาลที่สามคือ "แซนจูนิเพโร" ได้รับคำชื่นชมอย่างมาก และทำให้ "แบล็ก มิร์เรอร์" ได้รับรางวัลเอ็มมีสาขา Outstanding Television Movie และบรุกเกอร์ได้รับรางวัลเอ็มมีสาขา Outstanding Writing for a Limited Series, Movie, or Dramatic Special
การใส่สายจากจมูกถึงกระเพาะอาหาร

การใส่สายจากจมูกถึงกระเพาะอาหาร  เป็นหัตถการทางการแพทย์ที่มีการใส่สายพลาสติก (เรียกว่าสายสำหรับใส่จากจมูกถึงกระเพาะอาหาร หรือ สาย NG) เข้าไปทางจมูก ผ่านคอหอย และลงไปถึงกระเพาะอาหาร สายเช่นเดียวกันนี้อาจใส่ทางปากได้ เรียกว่าการใส่สายจากปากถึงกระเพาะอาหาร 
สายนี้อาจใช้เพื่อระบายอาหารหรือลมในกระเพาะ ใช้ตรวจสอบสิ่งที่อยู่ในกระเพาะ ใช้ล้างเลือดที่ออกในกระเพาะ หรือใช้สำหรับให้อาหาร เป็นต้น
สโมสรฟุตบอลโปลิศ เทโรในฤดูกาล 2561

ฤดูกาล 2561 เป็นฤดูกาลที่ 22 ในนามของสโมสรฟุตบอล โปลิศ เทโร ใน ไทยลีก นับตั้งแต่ปี พ.ศ. 2561. โดยที่ต่อมาทาง บริษัท ไทยลีก จำกัด ได้ยินยอมตอบรับการอนุมัติการเปลื่ยนชื่อและสัญลักษณ์ของสโมสรเป็นที่เรียบร้อยแล้ว
การแข่งขันฟุตบอลลีกในฤดูกาลนี้ โปลิศ เทโร ตกชั้นสู่ไทยลีก 2 นับเป็นการตกชั้นจากลีกสูงสุดเป็นครั้งแรกในประวัติศาสตร์ของสโมสร และเป็นทีมสุดท้ายในสารบบฟุตบอลลีกอาชีพของไทย ที่ได้ลงเล่นฟุตบอลลีกสูงสุดครบทุกฤดูกาล นับแต่มีการแข่งขันฟุตบอลไทยลีกเป็นต้นมา
การเรียกกลับ (การเขียนโปรแกรม)

ในการเขียนโปรแกรมคอมพิวเตอร์ การเรียกกลับ  คือโค้ดปฏิบัติการที่ส่งผ่านไปยังโค้ดอื่น ๆ ในรูปของอาร์กิวเมนต์ ซึ่งจะถูกกำหนดว่าจะต้องเรียกกลับ (ปฏิบัติการ) อาร์กิวเมนต์ดังกล่าวในเวลาที่กำหนด โดยอาจเกิดขึ้นทันที (แบบซิงโครนัส) หรือในภายหลัง (แบบอะซิงโครนัส) โดยมีจุดประสงค์เพื่อระบุฟังก์ชันหรือซับรูทีนเป็นเอนทิตีโดยขึ้นอยู่กับภาษาเขียนโปรแกรมที่ใช้ โดยอาจคล้ายกับตัวแปรมากหรือน้อยก็ได้
ภาษาโปรแกรมแต่ละภาษาจะรองรับการเรียกกลับในหลายวิธี โดยมักใช้ร่วมกับซับรูทีน นิพจน์แลมบ์ดา บล็อก หรือตัวชี้ฟังก์ชัน
เขตโซกซาร์เจน

เขตโซกซาร์เจน (SOCCSKSARGEN) (สะกด) เป็นเขตหนึ่งของประเทศฟิลิปปินส์ อยู่ตอนกลางทางใต้ของเกาะมินดาเนา ถูกแต่งตั้งให้เป็น เขตที่ 12 โดยชื่อของเขตมากจากคำขึ้นต้นของจังหวัดและเมือง ได้แก่ South Cotabato, Cotabato City, North Cotabato, Sultan Kudarat, Sarangani, General Santos City ชื่อเดิมของเขตนี้คือ "เซนทรัลมินดาเนา" ศูนย์กลางของเขตอยู่ที่เมืองโคโรนาดัลในจังหวัดตีโมกโคตาบาโต ส่วนศูนย์กลางด้านอุตสาหกรรมและพาณิชยกรรมอยู่ที่เมืองเฮเนรัลซันโตส ซึ่งมีประชากรมากที่สุดของเขต
ภูมิศาสตร์.
ติดกับเขตฮีลากังมินดาเนาทางทิศเหนือ, เขตดาเบาทางทิศตะวันออก และทะเลเซเลบีสทางทิศตะวันตกเฉียงใต้ ภายในเขตมีจังหวัดมากีนดาเนาซึ่งล้อมรอบด้วยโคตาบาโตซิตี, จังหวัดฮีลากังโคตาบาโต และจังหวัดซุลตันคูดารัต
เขตประกอบไปด้วยภูมิลักษณ์ต่าง ๆ ได้แก่ ชายฝั่ง, หุบเขา และภูเขา สำหรับในด้านแม่น้ำ เขตนี้ถือเป็นเขตต้นน้ำของเกาะมินดาเนา ต้นน้ำที่เป็นที่รู้จักคือต้นน้ำโกตาบาโต ซึ่งล้อมรอบด้วยแนวเขาทั้งสามด้าน เป็นแหล่งกำเนิดของแม่น้ำมินดาเนา ซึ่งเป็นแม่น้ำสายยาวที่สุดบนเกาะมินดาเนา และยาวเป็นอันดับที่สองของประเทศ แม่น้ำมินดาเนาจะไหลลงอ่าวอิลลานา ซึ่งเป็นอ่าวย่อยของอ่าวโมโร ทางด้านทิศตะวันตกของโคตาบาโตซิตี
ทางทิศใต้ของแหล่งต้นน้ำคือที่สูงติรูไรย์ ซึ่งเป็นแนวเขาที่กั้นจากชายฝั่งด้านทิศใต้
การแบ่งเขตการปกครอง.
แบ่งเป็น 4 จังหวัด, 1 นครที่มีประชากรอาศัยอย่างสูง, 1 นครอิสระ, 3 นครทั่วไป, 45 เทศบาล และ 1,195 บารังไกย์
เบเนเวนโตกัลโช

เบเนเวนโตกัลโช เป็นสโมสรฟุตบอลอาชีพอิตาเลียน ตั้งอยู่ที่เมืองเบเนเวนโต แคว้นคัมปาเนีย ก่อตั้งในปี ค.ศ. 1929 และฟื้นฟูอีกครั้งในปี ค.ศ. 2005 ฤดูกาลปัจจุบัน ลงเล่นในเซเรียอา
สีประจำสโมสรคือสีเหลืองและแดง และตราสโมสรมีแถบสีเหลืองและสีแดง และมีรูปแม่มดขี่ไม้กวาด เบเนเวนโตมีฉายาคือแม่มด โดยมีที่มาจากตำนานแม่มดเบเนเวนโตในคริสตศตรรษที่ 13
 "ณ วันที่ 21 มกราคม ค.ศ. 2018 "
ผู้เล่นชุดปัจจุบัน.
<templatestyles src="Template:Football squad player/styles.css" />
เหตุเพลิงไหม้โรงพยาบาลในมีรยัง พ.ศ. 2561

เมื่อวันที่ 26 มกราคม พ.ศ. 2561 ได้เกิดเหตุเพลิงไหม้ที่โรงพยาบาลเซจง ซึ่งตั้งอยู่ในเมืองมีรยัง ทางภาคตะวันออกเฉียงใต้ของประเทศเกาหลีใต้ ส่งผลให้มีผู้เสียชีวิตอย่างน้อย 39 คน และมีผู้บาดเจ็บกว่า 150 คน โดยเหตุเพลิงไหม้ครั้งนี้นับเป็นเหตุเพลิงไหม้ที่มีผู้เสียชีวิตมากที่สุดในรอบ 10 ปีของเกาหลีใต้ เหตุเพลิงไหม้ครั้งนี้เกิดขึ้น 1 เดือนเศษถัดจากเหตุเพลิงไหม้ศูนย์กีฬาที่เจช็อนเมื่อปี พ.ศ. 2560 ซึ่งครั้งนั้นมีผู้เสียชีวิต 29 คน ส่วนสาเหตุของการเกิดเพลิงไหม้ยังอยู่ระหว่างการสืบสวน
เอส.พี.เอ.แอล. 2013

เอส.พี.เอ.แอล. 2013 หรือ สปัล  ย่อมาจาก Società Polisportiva Ars et Labor เป็นสโมสรฟุตบอลอาชีพอิตาเลียน ก่อตั้งในปี ค.ศ. 1907 ตั้งอยู่ที่เมืองแฟร์รารา แคว้นเอมีเลีย-โรมัญญา ปัจจุบันลงเล่นในเซเรียอา ลีกระดับสูงสุดของประเทศ นับตั้งแต่ปี ค.ศ. 1928 สปัลลงเล่นที่สตาดีโอ ปาโอโล มัซซา ซึ่งตั้งชื่อตามปาโอโล มัซซา (ประธานสโมสรช่วงปี ค.ศ. 1946–1977)
ฤดูกาลที่ดีที่สุดของสปัล เกิดขึ้นในฤดูกาล 1959–60 ซึ่งพวกเขาจบด้วยอันดับที่ 5 ของตารางคะแนนเซเรียอา ในปี ค.ศ. 2016 สปัลเลื่อนชั้นสู่เซเรียบีหลังจากจบอันดับที่ 1 ของกลุ่มบีในเลกาโปร และในปีถัดมา พวกเขาเลื่อนชั้นสู่เซเรียอาในรอบ 49 ปี
สีประจำสโมสรคือสีน้ำเงินและสีขาว
 รองชนะเลิศ (1): 1961–62
 ชนะเลิศ (2): 1950–51, 2016–17
 เลื่อนชั้น (1): 1964–65
 ชนะเลิศ (3): 1937–38, 1972–73, 1977–78
 รองชนะเลิศ (4): 1941–42, 1942–43, 1969–70, 1970–71
 ชนะเลิศ (1): 1991–92
 ชนะเลิศ (1): 2015–16
 ชนะเลิศ (1): 1997–98
 เลื่อนชั้น (1): 1990–91
 ชนะเลิศ (1): 1998–99
 รองชนะเลิศ (1): 1988–89
 ชนะเลิศ (1): 2016
 ชนะเลิศ (1): 1968
 "ณ วันที่ 25 มกราคม ค.ศ. 2018"
ผู้เล่นชุดปัจจุบัน.
<templatestyles src="Template:Football squad player/styles.css" />
ท่าอากาศยานซุนช็อน

ท่าอากาศยานซุนช็อน เป็นท่าอากาศยานกองทัพที่จังหวัดพย็องอันใต้ ประเทศเกาหลีเหนือ
องค์ประกอบ.
ท่าอากาศยานมีรันเวย์ทางเดี่ยวสภาพพื้นผิวคอนกรีตที่ 15/33 รันเวย์มีขนาด 8150 x 157 ฟุต (2484 x 48 เมตร) รันเวย์มีเส้นทางขนาดยาวและยังมีลานจอดเครื่องบิน 2 ลานจอด ในเส้นทางแรกจะนำเครื่องบินเก็บไว้ที่ชั้นใต้ดิน ท่าอากาศยานนี้เป็นที่ตั้งของกองทหารโจมตีที่ 55 ซึ่งมีมิโคยัน มิก-29 และ ซุกฮอย ซู-25
ลากงกอร์ด

เพลงชาติกาบอง มีชื่อว่า "ลากงกอร์ด"  . ประพันธ์บทร้อง และ เรียบเรียงทำนองโดย จอร์จ อาเลกา ดามาส ประกาศใช้อย่างเป็นทางการ ในพิธีประกาศเอกราชเมื่อ ค.ศ. 1960.
ประวัติเพลงชาติ.
ในการกล่าวสุนทรพจน์ที่เมืองปอร์-ฌ็องตี ในวันที่ 15 มีนาคม ค.ศ. 1962  เลออน เอ็มบา ประธานาธิบดี ณ ขณะนั้น ได้ กล่าวว่าตัวเขามีเจตจำนงในการแปลเพลงชาติให้เป็นภาษากาบอง "เพื่อที่จะให้คนในหมู่บ้านที่ห่างและทุกคนในประเทศสามารถรับรู้ความหมายของเพลงชาติๆได้."
ตัวชี้ฟังก์ชัน

ในการเขียนโปรแกรมคอมพิวเตอร์ ตัวชี้ฟังก์ชัน  เป็นโครงสร้างชนิดหนึ่งที่ชี้ไปยังอีกฟังก์ชันหนึ่ง ซึ่งรองรับโดยภาษาโปรแกรมรุ่นที่สามหลายภาษา เช่น พีแอล/วัน ภาษาโคบอล ภาษาฟอร์แทรน และภาษาเขียนโปรแกรมเชิงวัตถุ เช่น ภาษาซีพลัสพลัส ภาษาดี เป็นต้น ตัวชี้ฟังก์ชันสามารถใช้เรียกฟังก์ชันและส่งค่าพารามิเตอร์ ในภาษาต่าง ๆ ได้ ตัวชี้ฟังก์ชันจะลดความซับซ้อนของโค้ดด้วยการใช้วิธีง่าย ๆ ในการเลือกและดำเนินการฟังก์ชัน โดยสามารถชี้ไปยังฟังก์ชันที่มีลักษณะเฉพาะเท่านั้น ดังนั้นฟังก์ชันทั้งหมดที่ใช้ตัวชี้เดียวกันจะต้องมีพารามิเตอร์และชนิดของค่าที่ส่งกลับชนิดเดียวกัน
เอ็กซ์เอฟแอล

เอ็กซ์เอฟแอล  เป็นลีกกีฬาอเมริกันฟุตบอลระดับอาชีพในสหรัฐอเมริกาที่เล่นเฉพาะฤดูกาลในปี ค.ศ. 2001 เป็นกิจการที่ร่วมหุ้นระหว่าง ดับเบิลยูดับเบิลยูเอฟ (หรือ WWE ในปัจจุบัน) และบริษัทแพร่สัญญาณแห่งชาติ XFL ถูกมองว่าเป็นฟุตบอลลีกกลางแจ้งที่จะเกิดขึ้นในช่วงปิดฤดูกาล NFL และส่งเสริมให้มีกฎน้อยลง และสนับสนุนการเล่นที่รุนแรงกว่าลีกสำคัญอื่น ๆ ลีคฟุตบอลประกอบด้วย 8 ทีม รวมทั้งลีคฟุตบอลที่ไม่ได้รับการสนับสนุนจาก NFL เช่น Birmingham, Las Vegas, Memphis, และ Orlando
วินซ์ แม็กแมน ยังคงควบคุมแบรนด์ XFL หลังจากที่ลีกหยุดดำเนินการ และในวันที่ 25 มกราคม ค.ศ. 2018 เขาได้ประกาศการกลับมาของลีคเอ็กซ์เอฟแอล โดยจะจัดการแข่งขันในฤดูกาลปี ค.ศ. 2020 โดยการฟื้นตัวที่เป็นของบริษัท Alpha Entertainment ซึ่งเป็นบริษัทที่แยกจาก WWE
ทีม.
ภาคตะวันออก
ภาคตะวันตก
หมายเหตุ.
<templatestyles src="Reflist/styles.css" />
คีโนโปอีสค์

คีโนโปอีสค์, คีโนโปอีสค์ดอตอาร์ยู  เป็นเว็บไซต์ที่เกี่ยวกับการภาพยนตร์ของรัสเซีย โดยเว็บไซต์มีข้อมูลเกี่ยวกับภาพยนตร์, ทีวีโชว์, นักแสดง, ผู้กำกับ, ผู้อำนวยการสร้าง, นักเขียนบท, นักแต่งเพลง, นักตัตต่อเป็นต้น โดยเป็นเว็บไซต์ที่เป็นที่นิยมของงสังคมออนไลน์ในรัสเซีย และหนึ่งในเว็บไซต์ภาพยนตร์ที่นิยมในRunet, โดยอยู่ในอันดับที่ 18 ของการจัดอันดับเว็บไซต์รัสเซียของ Alexa ในเดือนกรกฎาคม 2016
การแข่งขันโอเวอร์วอตช์มหาวิทยาลัยไทย 2017

การแข่งขันโอเวอร์วอตช์มหาวิทยาลัยไทย 2017 คือการแข่งขันกีฬาอีสปอร์ตประเภทเกม "โอเวอร์วอตช์" ในประเทศไทย จัดโดยบลิซซาร์ด เอ็นเตอร์เทนเมนต์ เป็นการแข่งขันโดยนำเอาทีมจาก 16 มหาวิทยาลัยมาแข่งขันกัน โดยรอบชิงชนะเลิศถูกจัดขึ้นที่ศาลาพระเกี้ยว จุฬาลงกรณ์มหาวิทยาลัย ในวันที่ 27 มกราคม 2561 โดยแบ่งเป็น 3 ช่วง คือ Group Stage, Quarterfinal และ Grand Final
การแบ่งกลุ่ม.
การแข่งขันมีมหาวิทยาลัยเข้าร่วมทั้งหมด 16 สถาบัน โดยทั้ง 16 สถาบันถูกแบ่งออกเป็น 2 กลุ่ม
สมาชิกทีมมหาวิทยาลัย.
โดยแต่ละทีมมหาวิทยาลัยจะประกอบด้วยสมาชิกทีม ดังนี้
รอบแบ่งกลุ่ม.
การแข่งขันในรอบนี้เป็นการแข่งขันแบบพบกันหมดในแต่ละกลุ่ม โดยทีมที่มีคะแนนสูงสุด 4 อันดับแรกของแต่ละกลุ่ม จะผ่านเข้าสู่รอบก่อนรองสุดท้าย (Quarterfinals)
อันดับการแข่งขัน.
<templatestyles src="Col-begin/styles.css"/>
เซาท์อเมริกันเกมส์ 1990

เซาท์อเมริกันเกมส์ 1990  เป็นการแข่งขันกีฬาเซาท์อเมริกันเกมส์ จัดขึ้นที่กรุงลิมา, ประเทศเปรู ในวันที่ 1 - 10 ธันวาคม ค.ศ. 1990
ประเทศที่เข้าร่วนการแข่งขัน.
<templatestyles src="Col-begin/styles.css"/>
เขตคารากา

เขตคารากา หรือ เขตบริหารคารากา หรือ เขตที่ 13 เป็นเขตหนึ่งของประเทศฟิลิปปินส์ ครอบคลุมพื้นที่ทางตะวันออกเฉียงเหนือของเกาะมินดาเนา เขตนี้ถูกก่อตั้งโดย "กฎหมายสาธารณรัฐที่ 7901" เมื่อวันที่ 23 กุมภาพันธ์ ค.ศ. 1995 เขตประกอบไปด้วย 5 จังหวัด,6 นคร, 67 เทศบาล และ 1,311 บารังไกย์ โดยเมืองบูตูอันเป็นศูนย์กลางบริหารของเขต
ภูมิศาสตร์.
เขตคารากา ตั้งอยู่ทางภาคตะวันออกเฉียงเหนือของเกาะมินดาเนา ตั้งอยู่ระหว่าง 8 00' ถึง 10 30' ละติจูดเหนือ และระหว่าง 125 15' ถึง 126 30' ลองจิจูดตะวันออก ติดกับทะเลโบโฮลทางทิศเหนือ, เขตดาเบาทางทิศใต้, เขตฮีลากังมินดาเนาทางทิศตะวันตก และทะเลฟิลิปปินในมหาสมุทรแปซิฟิกทางทิศตะวันออก
เขตมีพื้นที่ คิดเป็นร้อยละ 6.3 ของพื้นที่ทั้งประเทศ และร้อยละ 18.5 ของเกาะมินดาเนา โดยพื้นที่ร้อยละ 47.6 ของเขต เป็นพื้นที่ของตีโมกอากูซันเพียงจังหวัดเดียว สำหรับพื้นที่ทางบกทั้งหมดนั้น ร้อยละ 71.22 เป็นป่าไม้ ส่วนอีกร้อยละ 28.78% เป็นพื้นที่เพาะปลูกและค้าขาย
การแบ่งเขตการปกครอง.
ประกอบด้วย 5 จังหวัด, 1 นครที่มีประชากรอาศัยอย่างสูง, 5 นครทั่วไป, 70 เทศบาล และ 1,310 บารังไกย์
จูดิธ เรสนิค

จูดิธ อาร์ลีน เรสนิค (5 เมษายน ค.ศ. 1949 – 28 มกราคม ค.ศ. 1986) เธอเป็นวิศวกรและนักบินอวกาศของนาซา เรสนิคเป็นหนึ่งในผู้เสียชีวิตในเหตุภัยพิบัติกระสวยอวกาศแชลเลนเจอร์ในระหว่างการเปิดตัวภารกิจ STS-51-L
เรสนิคเป็นนักบินอวกาศหญิงชาวอเมริกันคนที่สองในอวกาศ เรสนิคอยู่ในวงโคจร 145 ชั่วโมง เรสนิคเป็นนักบินอวกาศอเมริกันเชื้อสายยิวคนแรก และเป็นนักบินอวกาศหญิงชาวยิวคนแรกที่อยู่ในอวกาศ เรสนิคจบการศึกษาจากมหาวิทยาลัยคาร์เนกีเมลลอน และได้รับปริญญาดุษฏีบัณฑิตในสาขาวิศวกรรมไฟฟ้าจากมหาวิทยาลัยแมริแลนด์ คอลเลจพาร์ก รางวัล IEEE Judith Resnik Award สำหรับวิศวกรอวกาศได้นำชื่อของเธอเป็นชื่อรางวัลเพื่อเป็นเกียรติแก่เรสนิค
ศาลเจ้าเล่งบ๊วยเอี๊ยะ

ศาลเจ้าเล่งบ๊วยเอี๊ยะ (อักษรจีน:龍尾古廟) เป็นศาลเจ้าของกลุ่มจีนแต้จิ๋ว ตั้งอยู่ในย่านเยาวราช กรุงเทพมหานคร ปัจจุบันตั้งอยู่ที่เลขที่ 125 ภายในซอยเจริญกรุง 16 หรือตรอกอิสรานุภาพ ซึ่งสามารถเชื่อมต่อกับซอยเยาวราช 6 ในฝั่งถนนเยาวราชได้
ศาลแห่งนี้สร้างขึ้นในรัชกาลที่ 3 อ้างอิงจากจารึกปีก่อตั้งในระฆังของศาลเจ้าที่ระบุปีที่ 23 ของจักรพรรดิเต้ากวัง หรือ พ.ศ. 2386 ทั้งนี้ข้อมูลบางแหล่งมีการระบุป้ายภาษาจีนที่ระบุปีก่อตั้งตั้งแต่สมัยอยุธยา แต่ยังไม่มีข้อมูลสนับสนุนที่แน่ชัดของหลักฐานดังกล่าว ภายในศาลมีแท่นบูชาเล่งบ๊วยเอี๊ยะ หรือเทพเจ้าหางมังกร เป็นประธาน พร้อมกับภริยา ฝั่งช้ายมือตั้งแท่นบูชาเทพเจ้ากวนอูและฝั่งขวามือเป็นแท่นบูชาพระแม่สวรรค์ มีเสาเป็นรูปมังกรพัน ฝั่งขวาใกล้ประตู เป็นที่ตั้งระฆังโบราณที่สร้างมาแต่รัชสมัยจักรพรรดิเต้ากวง แห่งราชวงศ์ชิง ตัวศาลเจ้าเป็นสถาปัตยกรรมแบบจีน เป็นอาคารหลังเดียว หลังคาใหญ่ปูด้วยกระเบื้องเคลือบสี มีมังกรสองตัวหันหน้าเข้าหากันอยู่ด้านบน
นอกจากนี้แล้ว ยังเป็นที่เก็บรักษาโบราณวัตถุต่าง ๆ เช่น ป้ายโบราณที่จารึกในรัชสมัยจักรพรรดิกวังซฺวี่ แห่งราชวงศ์ชิง รวมถึงป้ายจารึกในราชวงศ์หมิง รวมทั้งยังมีระฆังจารึกชื่อ เฉิน ไท จื้อ ที่สร้างขึ้นเพื่อประดิษฐานที่ศาลเจ้านี้โดยเฉพาะ นอกจากนี้ยังมีกระถางธูปสังเค็ดพระราชทานจากพระบาทสมเด็จพระมงกุฎเกล้าเจ้าอยู่หัว เนื่องในงานพระบรมศพพระบาทสมเด็จพระจุลจอมเกล้าเจ้าอยู่หัว เก็บไว้ด้วย
ชุมชนรอบศาลเจ้าเล่งบ๊วยเอี๊ยะ เป็นตลาดสด ซึ่งอยู่ตรงข้ามตลาดเก่าฝั่งถนนเยาวราช นับว่าเป็นตลาดอีกแห่งหนึ่งที่มีความคึกคักและได้รับความนิยมเป็นอย่างมากเช่นเดียวกัน รวมถึงยังได้รับความนิยมไปถึงนักท่องเที่ยวต่างชาติอีกด้วย
สโมสรฟุตบอลเฮลแลสเวโรนา

สโมสรฟุตบอลเฮลแลสเวโรนา หรือ เฮลแลสเวโรนา, เวโรนา, เฮลแลส  เป็นสโมสรฟุตบอลอาชีพอิตาลี ตั้งอยู่ที่เมืองเวโรนา แคว้นเวเนโต ปัจจุบันกำลังเล่นในเซเรียอา ซึ่งเวโรนาเคยคว้าแชมป์เซเรียอาในฤดูกาล 1984–85
ตั้งแต่ปี ค.ศ. 1963 สโมสรใช้สนามแข่งขันสตาดีโอ มาร์กันโตนีโอ เบนเตโกดี ซึ่งมีความจุ 39,211 ที่นั่ง โดยใช้สนามแห่งนี้ร่วมกับคู่ปรับร่วมเมืองอย่างกีเอโว สนามแห่งนี้เคยใช้จัดแข่งขันในฟุตบอลโลก 1990
สีประจำสโมสรคือสีเหลืองและสีน้ำเงิน ทำให้ได้รับฉายา "gialloblu" ("เหลือง-สีน้ำเงิน" ในภาษาอิตาลี) สีทั้งสองยังแสดงถึงตราประจำเมืองเวโรนาอีกด้วย ฉายาอื่น ๆ ได้แก่ "Mastini" (ชื่อสุนัขพันธุ์หนึ่ง) และ "Scaligeri"
ประวัติ.
"เวโรน่า" ก่อตั้งขึ้นในปี 1903 โดยกลุ่มของนักเรียนโรงเรียนมัธยมสโมสรเป็นชื่อเฮลลาส (ภาษากรีกคำกรีซ) ตามคำร้องขอของศาสตราจารย์คลาสสิก ณ. ช่วงเวลาที่เล่นฟุตบอลอย่างจริงจังเฉพาะในเมืองใหญ่ ภาคตะวันตกเฉียงเหนือของอิตาลีส่วนใหญ่ของเวโรนา
 "ณ วันที่ 23 มกราคม ค.ศ. 2018"
ผู้เล่นชุดปัจจุบัน.
<templatestyles src="Template:Football squad player/styles.css" />
ฟุตบอลทีมชาติกาบอง

ฟุตบอลทีมชาติกาบอง ฉายา "เสือดำ" เป็นทีมฟุตบอลประจำประเทศกาบอง ควบคุมโดยสมาคมฟุตบอลกาบอง กาบองไม่เคยผ่านรอบคัดเลือกเข้าไปเล่นฟุตบอลโลก แต่ผ่านรอบคัดเลือกไปเล่นแอฟริกาคัพออฟเนชันส์ถึง 8 ครั้ง
เกียรติประวัติ.
ยูนิแฟคคัพ :
ยูดีแอคคัพ :
เซแมคคัพ :
 "ณ วันที่ 11 ตุลาคม ค.ศ. 2021"
"ตัวหนา หมายถึง ผู้เล่นที่ยังลงเล่นให้แก่ทีมชาติในปัจจุบัน"
สถิติ.
<templatestyles src="Col-begin/styles.css"/>
กามิลา กาเบโย

การ์ลา กามิลา กาเบโย เอสตราบาโอ  เป็นนักร้องและนักแต่งเพลงชาวคิวบา–อเมริกัน เธอมีชื่อเสียงโด่งดังในฐานะสมาชิกของวงเกิร์ลกรุ๊ป ฟิฟท์ฮาร์โมนี กาเบโยเริ่มสร้างผลงานของตัวเองในฐานะศิลปินเดี่ยวในขณะที่ยังอยู่ในวงด้วยการเปิดตัวผลงานเพลง "ไอโนว์วอตยูดิดแลสต์ซัมเมอร์" ร่วมกับชอว์น เมนเดส และ "แบดทิงส์" ร่วมกับแมชีนกันเคลลี ซึ่งติดอันดับสี่ในบิลบอร์ดฮอต 100 หลังจากออกจากวงเมื่อปลายปี 2016 กาเบโยได้ปล่อยผลงานร่วมกับศิลปินอื่นอีกหลายเพลงรวมถึง "เฮย์มา" ของพิตบูลและเจ บัลวิน สำหรับซาวด์แทร็ก เร็ว..แรงทะลุนรก 8 รวมถึงซิงเกิลเดี่ยวเปิดตัวของเธอ "ครายอิงอินเดอะคลับ"
กาเบโยเคยได้รับรางวัลมากมาย รวมถึง 2 รางวัลลาตินแกรมมี, 5 อเมริกันมิวสิกอะวอร์ดและ 1 บิลบอร์ดมิวสิกอวอร์ด เธอยังเคยได้รับการเสนอชื่อเข้าชิงรางวัลแกรมมีมากถึงสามครั้ง
ชีวิตในวัยเด็ก.
กาเบโยเกิดเมื่อวันที่ 3 มีนาคม ค.ศ. 1997 ที่กรุงอาบานา ประเทศคิวบา โดยมารดาเป็นชาวคิวบา และบิดาเป็นชาวเม็กซิโก เธอมีน้องสาวหนึ่งคนชื่อว่า โซเฟีย ตลอดชีวิตในวัยเด็กของเธอ กาเบโยและครอบครัวย้ายไปมาระหว่างกรุงอาบานาและกรุงเม็กซิโกซิตี 
เมื่อกาเบโยอายุได้ห้าขวบเธอย้ายไปอยู่ที่ไมแอมี รัฐฟลอริดา สหรัฐอเมริกากับแม่ของเธอ โดยพ่อของเธอไม่สามารถขอวีซ่าได้ในเวลานั้น แต่ 18 เดือนต่อมา เขาก็ได้ย้ายตามครอบครัวไปหลังจากได้รับวีซ่า กาเบโยได้รับสัญชาติสหรัฐในปี 2008
อาชีพ.
เมื่ออายุ15ปี เธอเริ่มมีชื่อเสียงจากการเป็นสมาชิกกลุ่มศิลปินฟิฟท์ฮาร์โมนี ซึ่งก่อตั้งขึ้นระหว่างฤดูกาลที่2 ของรายการประกวดร้องเพลงดิเอกซ์แฟกเตอร์เดิมเธอตกรอบในการแข่งขันประเภทนักร้องเดี่ยว แต่รายการให้โอกาสคนที่มีแววโดยจัดกลุ่มผู้ตกรอบให้แข่งขันเป็นนักร้องกลุ่มแทน เมื่อปี ค.ศ. 2012 จบการแข่งขันกามิลาได้อันดับที่ 3 ในการแข่งขันร้องเพลง หลังจากนั้นกลุ่มของเธอได้เซ็นสัญญากับสังกัดไซโคมิวสิก และเอพิกเรเคิดส์ได้ออกอีพีหนึ่งชุดและสตูดิโออัลบั้มสองชุด
กามิลาเริ่มมีผลงานในฐานะศิลปินเดี่ยว และได้ร่วมงานกับศิลปินมากมาย เช่น ในเพลง "แบดทิงส์" ร่วมกับแมชีนกันเคลลี ขึ้นห้าอันดับแรกในสหรัฐ หลังจากออกจากฟิฟท์ฮาร์โมนีเมื่อปี ค.ศ. 2016 เธอออกซิงเกิลเดี่ยว "ครายอิงอินเดอะคลับ" ไม่ประสบความสำเร็จมากนัก เธอจึงกลับมาเน้นที่ดนตรีลาติน และออกสตูดิโออัลบั้มแรกชื่อ "กามิลา" (2018) เปิดตัวที่อันดับหนึ่งบนชาร์ต"บิลบอร์ด" 200 ได้แรงสนับสนุนจากซิงเกิลแรก "อาบานา" ซึ่งขึ้นอันดับหนึ่งในหลายประเทศรวมถึงสหราชอาณาจักร และสหรัฐ
จ๊ะเอ๋

จ๊ะเอ๋ เป็นการละเล่นอย่างหนึ่งของทารกหรือเด็กเล็ก ผู้เล่นฝ่ายหนึ่งจะปิดหรือซ่อนใบหน้าไว้ แล้วโผล่หน้าออกมาให้เห็นพร้อมร้องว่า "จ๊ะเอ๋!" (ภาษาอังกฤษอาจร้องว่า Peekaboo!) ซึ่งรายละเอียดต่าง ๆ ของการเล่นนี้อาจแตกต่างกันไปตามสังคมและวัฒนธรรม
นักจิตวิทยาพัฒนากรเชื่อว่าการเล่นจ๊ะเอ๋ได้นี้เป็นการแสดงถึงพัฒนาการของทารกที่สามารถเข้าใจเรื่องการคงอยู่ของวัตถุ (object permanence) ได้ ซึ่งความเข้าใจแนวคิดนี้เป็นหลักหมุดสำคัญอย่างหนึ่งของพัฒนาการทางด้านสติปัญญาของทารก ในช่วงแรก ทารกยังไม่สามารถเข้าใจได้ว่าแม้วัตถุจะไม่ได้ปรากฎให้เห็นแต่ก็ยังคงอยู่
การเพิ่มจำนวนอาวุธปืนในประเทศไทย

ข้อมูลปี 2549 ประมาณว่าประเทศไทยมีจำนวนอาวุธปืนในความครอบครองของพลเรือน 10 ล้านกระบอก ซึ่งเป็นประเทศที่มีจำนวนดังกล่าวมากที่สุดเป็นอันดับที่ 11 ในจำนวนนี้มีปืนขึ้นทะเบียนเพียง 3.87 ล้านกระบอก ส่วนที่เหลือเป็นปืนที่มีการครอบครองอย่างผิดกฎหมาย
ใน พ.ศ. 2543 มีรายงานคดีฆาตกรรมด้วยอาวุธปืนเป็นจำนวน 20,032 ครั้ง นับเป็นหนึ่งในจำนวนมากที่สุดในโลก
จำนวนการครอบครองปืนสูงเป็นพิเศษในแถบจังหวัดภาคใต้ รวมถึง ปัตตานี ยะลา และนราธิวาส ซึ่งอยู่ภายใต้ความไม่สงบตั้งแต่ พ.ศ. 2547
สาเหตุ.
ทักษิณ ชินวัตร อดีตนายกรัฐมนตรี อ้างว่าสาเหตุที่ทำให้ประเทศไทยมีอาวุธปืนมากขึ้นเป็นเพราะนโยบายของชวรัตน์ ชาญวีรกูล อดีตรัฐมนตรีว่าการกระทรวงมหาดไทย ที่คิดให้เจ้าหน้าที่มีสิทธิซื้อปืนสวัสดิการ จึงเกิดความหละหลวม พร้อมทั้งเสนอให้มีการกวดขันปืนเถื่อนและให้ลงทะเบียนปืนในราชการทั้งหมด
อัตราการถูกทำร้าย.
แม้อัตราการถูกทำร้ายในประเทศไทยจะลดลงมาจาก 10.0 เป็น 5.9 ต่อประชากร 100,000 คนเทียบจากปี 2546 จนถึง 2551 รายงานในปี 2554 พบว่าใน 6 ปีที่ผ่านมามีการตายจากกระประทะติดอาวุธมากกว่า 4,000 ศพ นอกจากนี้ ยังมีรายงานจำนวนผู้เสียชีวิตประมาณ 6892 รายจากการประทะเหล่านี้
อาชญากรรมจากอาวุธปืน.
นอกจากเหตุกราดยิงที่จังหวัดนครราชสีมา พ.ศ. 2563 แล้ว ยังมีการก่อเหตุกราดยิงอีกหลายกรณี ได้แก่ เหตุกราดยิงที่โรงพยาบาลสนามจังหวัดปทุมธานีเมื่อวันที่ 24 มิถุนายน 2564 เหตุกราดยิงที่จังหวัดอุบลราชธานีเมื่อวันที่ 3 สิงหาคม 2565 และเหตุกราดยิงหัวรถจักร รถเร็วกรุงเทพ-สุไหงโกลก เมื่อวันที่ 4 สิงหาคม 2565 และเหตุกราดยิงที่กรมยุทธศึกษาทหารบกเมื่อเดือนกันยายน พ.ศ. 2565
เหตุกราดยิงที่จังหวัดหนองบัวลำภู ในปี พ.ศ. 2565 นับเป็นการฆาตกรรมหมู่ที่ร้ายแรงที่สุดโดยผู้ก่อการคนเดียวเท่าที่เคยบันทึกในประเทศไทย ส่วนเหตุกราดยิงที่สยามพารากอนในปีถัดจากนั้น เป็นครั้งแรกที่เกิดขึ้นในย่านธุรกิจใจกลางกรุงเทพฯ, มีการใช้ปืนที่ดัดแปลงจากสิ่งเทียมอาวุธ และผู้ก่อเหตุเป็นเยาวชน
ผลกระทบทางสังคมและเศรษฐกิจ.
ปฏิญญาเจนีวาว่าด้วยความรุนแรงทางอาวุธและการพัฒนา (Geneva Declaration on Armed Violence and Development) รายงานในปี 2541 ชี้ว่าในประเทศไทยการเสียชีวิตด้วยเหตุจากความรุนแรงสร้างความเสียหายรวมต่อ GDP เป็นจำนวน 5,503 ล้านดอลลาร์สหรัฐ ในทางเดียวกัน ค่ารักษาพยาบาลจากความรุนแรงในปี 2548 ได้รับการประมาณไว้ที่ 1.3 พันล้านบาท (40.3 ล้านดอลลาร์สรหัฐ) ค่ารักษาพยาบาลโดยอ้อมมากกว่าประมาณ 10 เท่า อยู่ที่ 14.4 พันล้านบาท (432.7 ล้านดอลลาร์สหรัฐ)
ความพยายามปัจจุบัน.
ประเทศไทยมุ่งที่จะสนับสนุน ยอมรับ และ นำโครงการขององค์กรของสหประชาชาติไปปฏิบัติ เพื่อต่อสู้ ป้องกัน และกำจัดการค้าอาวุธอย่างผิดกฎหมาย โครงการยุติความรุนแรงนานาชาติ เอเชียตะวันออกเฉียงใต้ (Nonviolence International South East Asia, NVISEA) องค์การนอกภาครัฐที่ไม่แสวงหากำไรกำลังทำงานเพื่อพยายามหยุดยั้งความรุนแรงที่เกี่ยวข้องกับวาวุธในประเทศ
หลังเหตุกราดยิงที่สยามพารากอนในเดือนตุลาคม พ.ศ. 2566 กระทรวงมหาดไทยได้ออกมาตรการระยะสั้น เช่น ห้ามการนำเข้าสิ่งเทียมอาวุธปืน, ห้ามบุคคลอายุต่ำกว่า 20 ปี เข้าสนามยิงปืน ยกเว้นนักกีฬายิงปืนทีมชาติ, ระงับการนำเข้าปืนและการออกใบอนุญาตมีอาวุธปืนติดตัว, และขอความร่วมมือสำนักงานตำรวจแห่งชาติกับกระทรวงดิจิทัลเพื่อเศรษฐกิจและสังคม ปราบปรามและปิดเว็บไซต์ เพจออนไลน์ซื้อขายอาวุธปืนเถื่อนและสิ่งเทียมอาวุธปืน เป็นต้น ส่วนมาตรการระยะยาวคือการแก้ไขเพิ่มเติมพระราชบัญญัติอาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ. 2490
มาร์บวร์ค

มาร์บวร์ค  เป็นเมืองชนบทในรัฐเฮ็สเซิน ประเทศเยอรมนี ตั้งอยู่ทางเหนือของนครแฟรงเฟิร์ตไปราว 93 กิโลเมตร มีแม่น้ำลานไหลผ่านกลางเมือง เมืองนี้ตั้งอยู่บนเส้นทางการค้าที่สำคัญระหว่างโคโลญกับปรากในสมัยกลาง ตลอดจนเส้นทางการค้าระหว่างประเทศในทะเลเหนือกับเทือกเขาแอลป์ตลอดจนอิตาลี มาร์บวร์คถือเป็นเมืองมหาวิทยาลัยโดยเป็นที่ตั้งของมหาวิทยาลัยมาร์บวร์คซึ่งก่อตั้งในปีค.ศ. 1527
จงจงและฮวาฮวา

จงจง (เกิด 27 พฤศจิกายน 2560) และฮวาฮวา (เกิด 5 ธันวาคม 2560) เป็นลิงแสมแฝดที่ถูกสร้างผ่านกระบวนการย้ายนิวเคลียสเซลล์โซมาติก (somatic cell nuclear transfer, SCNT) ซึ่งเป็นเทคนิคการโคลนเดียวกับที่ให้กำเนิดแกะดอลลี ทั้งสองนับเป็นไพรเมตโคลนกลุ่มแรกที่มีการผลิตโดยใช้เทคนิคนี้ แต่คราวนี้ใช้นิวเคลียสที่ได้รับบริจาคมาจากเซลล์ลูกในท้อง (fetus) ไม่ใช่เซลล์ของตัวอ่อน (embryo) ทั้งสองเกิดที่สถาบันประสาทวิทยาศาสตร์ สถาบันวิทยาศาสตร์จีนในเซี่ยงไฮ้
คัง ฮา-นึล

คัง ฮา-นึล (เกิด 21 กุมภาพันธ์ ค.ศ. 1990) มีชื่อจริงว่า คิม ฮา-นึล  เป็นนักแสดงชายชาวเกาหลีใต้ เขามีชื่อเสียงจากบทบาทในละครโทรทัศน์เรื่อง "วุ่นรักทายาทพันล้าน" (2013), " (2014)", "ข้ามมิติ ลิขิตสวรรค์" (2016), "เมื่อดอกเคมีเลียบาน" (2019) และ "อินไซเดอร์" (2022) ; และภาพยนตร์เรื่อง "เมอร์นิงเกรฟ" (2014), "เทว็นตี้" (2015), ' (2016), "นิวไทรอัล" (2017), "มิดไนท์รันเนอร์" (2017), "ฟอร์เกตเทน" (2017) และ ' (2022)
ในปี ค.ศ. 2020 คังได้รับรางวัลแบ็กซังอาร์ตอวอร์ดสาขานักแสดงชายยอดเยี่ยม – โทรทัศน์ และอันดับที่ 23 ในจัดอันดับผู้ทรงอิทธิพลในเกาหลีของฟอร์บประจำปี
อาชีพ.
คัง ฮา-นึล เริ่มต้นอาชีพนักแสดงในสาย ละครเวที มีผลงานเช่น' (2552), ' (2553), "Prince Puzzle" (2554), "Black Mary Poppins" (2555), and ' (2555). ก่อนจะมีผลงานทางการแสดงละครโทรทัศน์ โดยผลงานที่ทำให้เขาเป็นที่รู้จักมากขึ้นได้แก่เรื่อง "หยุดหัวใจ นายไฮโซ" (2556) และ ' (2557).
ปี 2558 เป็นปีที่ คัง ฮา-นึล ร่วมแสดงในภาพยนตร์ถึงสามเรื่อง ได้แก่ เรื่อง ', เรื่อง ' และภาพยนตร์ตลกแนวคัมมิงออฟเอจ  เรื่อง "" 
ปี 2559 เขามีผลงานภาพยนตร์ออกสู่สายตาผู้ชมสองเรื่อง คือ ภาพยนตร์แนว เรื่อง ' โดยเขาได้รับบาทหน้าที่ในการถ่ายทอดเรื่องราวชีวิตในช่วงราวๆสิบปีสุดท้ายของกวี กวีมากพรสรรค์ผู้ทุกข์ตรมขมขื่น อับอายและได้ถ่ายทอดความรู้สึกเหล่านั้นผ่านบทกวีในช่วงเวลาที่ และ ภาพยนตร์รักตลก เรื่อง ' ซึ่งเขารับบทเป็นนักแต่งเพลงหนุ่มผู้มีปัญหาความบกพร่องทางการได้ยิน ในปีเดียวกันนี้ เขาได้ร่วมแสดงใน เรื่อง "ข้ามมิติ ลิขิตสวรรค์" โดยรับบทเป็น องค์ชาย 8 
ในปี 2560 เขามีผลงานภาพยนตร์สามเรื่อง ได้แก่ เรื่อง โดยเขารับบทเป็นเด็กหนุ่มที่ต้องใช้ชีวิตอยู่ในเรือนจำนานถึงสิบปีกับความผิดที่ตัวเขานั้นไม่ได้เป็นผู้กระทำ จากนั้นเขามีผลงานที่แสดงร่วมกับ พัก ซอ-จุน ในภาพยนตร์เรื่อง ' ในบทบาทนักเรียนตำรวจผู้ซึ่งฉลาดเรียนเก่งตามตำรา และรวมถึงภาพยนตร์แนว เรื่อง ' โดยเขาได้รับบทบาทของน้องชาย ผู้ไล่ล่าหาความจริงที่อยู่เบื้องหลังเหตุการณ์แปลกประหลาดที่เกิดขึ้นกับพี่ชายของเขาหลังจากถูกลักพาตัว 
ชีวิตส่วนตัว.
คัง ฮา-นึล เข้ารับ ในวันที่ 11 กันยายน 2560 โดยเขาจะประจำการในหน่วยงานตำรวจเป็นระยะเวลา 21 เดือน และมีกำหนดการปลดประจำการณ์ ในวันที่ 10 มิถุนายน 2562
สโมสรฟุตบอลแอร์ฟอร์ซ เซ็นทรัล ในฤดูกาล 2561

สโมสรฟุตบอลแอร์ฟอร์ซ เซ็นทรัล ในฤดูกาล 2561 เป็นฤดูกาลที่ 13 ติดต่อกันของ แอร์ฟอร์ซ เซ็นทรัล. ฤดูกาลนี้แอร์ฟอร์ซ เซ็นทรัล ได้เข้าร่วมการแข่งขันใน ไทยลีก, เอฟเอคัพ และ ลีกคัพ
ผู้เล่นชุดแรก.
<templatestyles src="Template:Football squad player/styles.css" />
นัดอุ่นเครื่องและกระชับมิตรก่อนเปิดฤดูกาล.
      ชนะ
      เสมอ
      แพ้
 "ณ วันที่ 7 ตุลาคม พ.ศ. 2561"
การซื้อ-ขาย.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561
โคม่าจากการใช้ยา

โคม่าจากการใช้ยา หรือ บาร์บิทูเรตโคม่า เป็นภาวะโคม่าชั่วคราวอย่างหนึ่งที่ถูกทำให้เกิดขึ้นด้วยการให้ยาในกลุ่มบาร์บิทูเรตแก่ผู้ป่วย เช่น เพนโทบาร์บิทาล หรือไทโอเพนทาล มักถูกใช้เพื่อรักษาสภาพสมองระหว่างการผ่าตัดสมอง หรือเป็นวิธีท้ายๆ ในการรักษาผู้ป่วยชักต่อเนื่องบางรายที่ใช้ยากันชักไม่ได้ผล และในการรักษาภาวะความดันในกะโหลกขึ้นสูงตามหลังการบาดเจ็บต่อสมอง เป็นต้น
การทำโคม่าด้วยยามีผลข้างเคียงที่สำคัญหลายอย่าง ผู้ป่วยจะไม่สามารถหายใจเองได้และจะต้องใช้เครื่องช่วยหายใจตลอดเวลา การเคลื่อนไหวของกระเพาะอาหารและลำไส้จะลดลง อาจเกิดความดันเลือดต่ำซึ่งจะทำให้เลือดไปเลี้ยงสมองลดลงและอาจต้องใช้ยาเพิ่มความดันหลอดเลือด อาจเกิดโปแตสเซียมในเลือดต่ำ แผลกดทับ และการติดเชื้อที่บริเวณใส่สายสวนต่างๆ ได้
การทำโคม่าด้วยยานี้เป็นส่วนหนึ่งของวิธีการมิลวอกี ที่เคยเชื่อกันว่าสามารถรักษาผู้ป่วยโรคพิษสุนัขบ้าระยะแสดงอาการได้
ไวรัสโรคพิษสุนัขบ้า

ไวรัสโรคพิษสุนัขบ้า  เป็นเชื้อไวรัสชนิดหนึ่งที่ทำให้เกิดโรคในระบบประสาท ทำให้เกิดโรคพิษสุนัขบ้าในสัตว์เลี้ยงลูกด้วยนมและในมนุษย์
การสร้างตัวไวรัสใหม่ทั้งหมดจะเกิดในโครงสร้างพิเศษในไซโตพลาสซึม โครงสร้างนี้พบเห็นได้ในเซลล์ผ่านการตรวจด้วยกล้องจุลทรรศน์ เรียกว่า เนกริบอดี ตามชื่อของ Adelchi Negri มีขนาดเส้นผ่านศูนย์กลาง 2-10 ไมโครเมตร โครงสร้างนี้มีความจำเพาะต่อโรคพิษสุนัขบ้า และถูกใช้ในการวินิจฉัยยืนยันโรคขั้นสุดท้ายด้วยการตรวจชิ้นเนื้อ
แม่น้ำร็อยส์

แม่น้ำร็อยส์  เป็นแม่น้ำในประเทศสวิตเซอร์แลนด์ มีความยาวทั้งสิ้น 164 กิโลเมตร ครอบคลุมพื้นที่ลุ่มน้ำกว่า 3,426 ตารางกิโลเมตรในรัฐอูรี, รัฐลูเซิร์น และรัฐอาร์เกา แม่น้ำร็อยส์ถือเป็นแม่น้ำที่ใหญ่เป็นอันดับสี่ในประเทศรองจากแม่น้ำไรน์, แม่น้ำอาเร และแม่น้ำโรน แม่น้ำร็อยส์เป็นแม่น้ำที่ไหลมาจากช่องเขาฟูร์คาในเทือกเขาแอลป์
ทวารหนัก

ทวารหนัก หรือ ตูด  มาจากคำภาษาลาติน "anus" แปลว่า "วงแหวน" หรือ "วงกลม" เป็นรูเปิดตรงส่วนปลายของทางเดินอาหารของสัตว์ตรงข้ามกับปาก มีหน้าที่ในการควบคุมการปล่อยอุจจาระ, ของกึ่งแข็งที่ไม่เป็นที่ต้องการในระบบย่อยอาหาร ซึ่งขึ้นอยู่กับสัตว์แต่ละชนิด อาจรวมถึง สิ่งที่สัตว์ชนิดนั้นไม่สามารถย่อยได้ ส่วนที่เหลือของอาหารหลังสารอาหารถูกนำออกไปหมดแล้ว ตัวอย่างเช่น เซลลูโลสหรือลิกนิน (lignin), สิ่งที่อาจเป็นพิษหากคงอยู่ในทางเดินอาหาร และจุลินทรีย์ในลำไส้ (gut bacteria) ที่ตายแล้วหรือเกินจำเป็นรวมถึงสิ่งมีชีวิตร่วมอาศัย (endosymbiont) อื่น ๆ 
สัตว์ครึ่งบกครึ่งน้ำ สัตว์เลื้อยคลาน และนก ใช้ช่องเปิดช่องเดียวกันเรียกว่าทวารรวม (cloaca) สำหรับขับถ่ายของเสียทั้งของเหลวและของแข็ง, สำหรับร่วมเพศ และสำหรับวางไข่ สัตว์เลี้ยงลูกด้วยนมในชั้นย่อยโมโนทรีมมีทวารรวมเช่นกัน คาดว่าเป็นลักษณะที่สืบทอดจากสัตว์มีถุงน้ำคร่ำยุคแรกสุดผ่านสัตว์เลื้อยคลานกลุ่มเทอแรพซิด (therapsid) สัตว์มีกระเป๋าหน้าท้องมีช่องเปิดเดียวสำหรับขับของเหลวและของแข็ง และเพศเมียมีช่องคลอดแยกสำหรับการสืบพันธุ์ สัตว์เลี้ยงลูกด้วยนมกลุ่ม placentalia เพศหญิงมีช่องเปิดแยกสำหรับถ่ายอุจจาระ ขับปัสสาวะ และสืบพันธุ์ ส่วนเพศผู้มีช่องเปิดสำหรับอุจจาระ และอีกช่องสำหรับทั้งปัสสาวะและสืบพันธุ์แม้ช่องทางที่ไหลไปยังช่องเปิดนั้นแทบจะแยกกันอย่างสิ้นเชิง
การพัฒนาของทวารหนักเป็นขั้นตอนสำคัญในวิวัฒนาการของสัตว์หลายเซลล์